
KvK ta informa durante conferencia diprensa: 

Comerciantenan cu sentimento mixto pa decision di gobierno 



ORANJESTAD - Ayera, diabi- 
erna dia 27 di september, Camara 
di Comercio y Industria di Aruba 
(KvK) a tene un conferencia di 
prensa, durante cual a expresa e 
sintimento di e comerciante riba 
e decision cu gobierno a tuma 
encuanto BBO, cu ta afecta com- 
ercio y economia di Aruba. Min- 
ister a enfatisa cu BBO mester 
wordo inclui den e prijs y cu e co- 
merciante tin e opcion pa mustra 
e parti cu ta di e BBO den e prijs 
riba e recibo. 

KvK ta desapunta cu Minister a indica 
cu gobierno no ta comparti e punto 
di bista di KvK y no ta sigui e con- 
seho di KvK y comercio. Den un re- 
union entre KvK y gobierno, a splica 
elaboradamente riba e consecuencia y 
con e decision aki ta afecta tur e co- 
merciantenan. KvK ta representa tur 
negoshi registra y nan a expresa nan 


decepcion ora cu a tuma nota di e 
anuncio di Minister. 

KvK a scucha e comerciantenan du- 
rante un recien Town Hall Meeting 
cu a wordo organisa den auditorio na 
oficina di KvK y a tuma nota di nan 
preocupacion y consehonan. KvK a 
publica diferente di e puntonan aki 
den medio di prensa, pa mustra kico 
por considera como alternativa na 
propuesta di gobierno. Ta lamenta cu 
gobierno a dicidi contra conseho di 
KvK y no ta tene cuenta cu e conse- 
cuencianan cu KvK a anticipa. 

E consecuencianan aki ta afecta co- 
mercio y comunidad completo y e ta 
bira responsabilidad di gobierno pa 
carga. E poder di compra ta wordo 
afecta y e decision ta un impacto duro 
pa comercio. KvK ta teme e conse- 
cuencia cu esaki tin riba turismo en 
general. 


In memoriam 

John Merryweather, prome Minister Plenipotenciario di Aruba 



ORANJESTAD - E siman 
aki, un ilustre yiu di tera 
a bay laga nos, ta trata 
di John William Merry- 
weather (87). Si mester 
defini den un solo palabra, 
John tabata simplemente 
un ‘gentleman.’ E echo cu 
el a ricibi dos condecora- 
cion real den e orde di van 
de Nederlandse Leeuw y 
van Oranje Nassau ta pa- 
pia pa su mes. 

Merryweather a biba parti 
di su infancia na Aruba y 
Jamaica, unda el a bay scol 
basico. Despues el a sigui su 
estudio secundario den e tera 
di e Lord na Inglatera. No ta 
un casualidad cu John tabata 
un cabayero... un Señor cerca 
hopi hende cu a conoc’e di 
cerca. 

Na Merca el a sigui su estu- 


dio na National Landscape 
Institutes. E1 a obtene su di- 
ploma den halto gerencia di 
Relacion Publico (PR) y Tur- 
ismo. 

E1 a biba un bida pleno yen di 
proposito. E1 a yega di traha 
den refmeria Lago y tambe 
pa Shell na Canada. Pero den 
e decada di añanan 60, el a 
cuminsa expresa su amor pa 
nos naturalesa como un ex- 
presion di su stimacion pa su 
isla natal. Na 1961, Merry- 
weather a fungi como direc- 
tor di Plantsoenendienst na 
Aruba pa 8 aña, cu despues 
a bira loke awor nos ta con- 
oce como Parke Nacional 
Arikok of Parke Nacional 
Aruba. Despues na 1969 el a 
bay Corsou, unda el a bira di- 
rector Plantsoenendienst na 
e isla ruman aki te aña 1975. 


Merryweather su amor pa 
Aruba su naturalesa, pero 
tambe pa su historia y mon- 
umento, a keda inmortalisa 
den su obra A Pictorial Ré- 
sumé Of Natural Historical 
And Cultural Monuments 
Of Aruba’. Un obra pa cual 
ex Gezaghebber, Oscar Hen- 
riquez (d.f.m) a skirbi e pro- 
logo. Den dje el a bisa: “Pa 
medio di e buki aki, su autor 
ta haci un tour cerca e lector 
pa aumenta su amor y interes 
riba naturaleza y cultura.” 

Merryweather a cuminsa 
mustra su interes y habilidad 
den administracion publico y 
ta asina cu na 1975 el a bira 
coordinador pa tres aña di 
BC van het Eilandgebied 
Aruba, unda e tabata encarga 
cu proyectonan special. Na 
1984 el a drenta sector publi- 
co como funcionario di per- 
sonal di Oficina di Turismo 
di Aruba. 

Durante dos aña y te 1986, 
el a fungi como director di e 
afdeling di e Ontwikkeligs- 
samenwerking en Perso- 
neelmiddeling di e gabinete 
den e constelacion di Antia 
Hulandes na Den Haag. E 
aña ey cu Merryweather a bay 
Hulanda, el a wordo reem- 
plasa pa Sr. Frank Williams 
den e fraccion di PPA den Ei- 
landsraad. 

Na 1986, John Merryweather 
a skirbi un capitulo impor- 
tante di Aruba su historia, 


ora cu el a bira nos Prome 
Minister Plenipotenciario na 
Hulanda durante e prome 
tres aña di nos Status Aparte. 
Tambe den su bida politico, 
John Merryweather a bira 
miembro di e conseho di isla 
pa e partido PPA; y tambe el a 
asumi e rol di secretario gen- 
eral di e partido aki. 

Merryweather su bida de- 
portivo ta wordo resumi den 
un solo palabra tambe: RCA. 
E tabata un gran amante di 
futbol y su gran famia tabata 


e team tricolor di Solito, ca- 
minda John por a expresa e 
sentimento aki ora el a bira 
su presidente. 

Den cuadro di 80 aniversa- 
rio di RCA, Merryweather 
a skirbi den e revista con- 
memorativo di e hubileo aki 
lo siguiente, cu ta sintetisa su 
gradicimento cu e bida cu el 
a biba: “Ami ke probecha di e 
ocasion special aki pa recorda 
tur mi encuentronan cu hen- 
denan agradabel, amistadnan 
pa bida, Tricolor pa semper.” 


Minister Ruiz-Maduro a 
reuni cu Camara di 
Comercio 

ORANJESTAD - Diahuebs, Minister Ruiz-Mad- 
uro di Finansa, Economia y Cultura a reuni cu 
Camara di Comercio, pa asina e mandatario por 
keda den contacto y intercambia informacion y 
opinion riba topiconan cu ta toca comercio. 

Segun un comunicado di gobierno, esaki tabata un bon 
reunion den cual a trata e tema di BBO riba factura, 
reforma fiscal y sugerencia pa concretisa e Economic 
Policy di Aruba. 

Gobierno no tin mucho claridad riba fecha di 18 di october 


ORANJESTAD - Minister 
di Asunto Economico y Fi- 
nansa, Xiomara Maduro, 
ta kere cu tanten no tin 
claridad, gobierno di Aru- 
ba no ta premira un me- 
dida pisa di parti di gobi- 
erno di Reino (Hulanda) 
den e proximo conseho di 
minister di Reino. Mien- 
tras cu e protagonistanan 
di henter e asunto aki no 
ta bisa e ‘cosnan manera 
nan ta,’ e situacion ta keda 
manera e ta, el a laga sa. 

E mandatario a tilda e situa- 


cion aki di fastioso, ya cu nos 
ta biba bou palo di kwihi, 
caminda ‘bo tin cu wanta 
tur cos di parha,’ el a bisa. E 
mandatario ta haya cu esey ta 
pasa ora cu bo ta den Reino. 
E ta haya cu e problema ac- 
tualmente ta sinta den e cam- 
bionan cu a haci den e ley di 
supervision fmanciero. 

E mandatario a cuestiona e 
echo cu awor ta sali divulga 
den prensa cu gobierno di 
Reino a duna un deadline te 
dia 18 di october, creando un 
ambiente di temor y preocu- 


pacion na Aruba, siendo cu 
e mesun documentacion ta 
bisa cu nan a tuma nota di e 
carta cu minister president a 
manda. “Esey so!,” minister 
Maduro a expresa. Te ainda 
no tin mucho claridad riba e 
reunion aki. 

Minister Maduro a relata cu 
den e ultimo reunion di con- 
seho di minister di Reino cu 
a tuma luga na Den Haag dia- 
bierna 20 di september, gobi- 
erno di Aruba a informa cu no 
lo bin un KB. Tambe cu den 
e reunion aki e decision cu a 


‘Gobierno di Aruba mester duna sosten 
y stop di duna medida’ 





ORANJESTAD - Diabierna durante un 
conferencia di prensa, Francis Saladin, 
director di FRASA Aruba a bin dilanti 
tocante e preocupacion di impuesto 
den recibo y con esey lo duna impre- 
sion cu comerciante ta ‘subi prijs’. 

Si ta inclui BBO den e prijs, esaki ta crea un 
confusion na e consumidor segun Saladin. 
Segun e comerciante a crea mas confusion 
na momento cu minister di fmanzas a bisa 
cu ‘comercainte ta bay paga p’e y no con- 
sumido’. 

Segun Saladin esey ta algo cu a crea confu- 
sion pa nos pueblo. E ta bisa cu e confu- 
sion caminda e comunidad lo kere cu co- 
merciante no ta supone di cobra BBO na e 
consumidor ‘ta duna impresion cu tur aña 
aki nos a cobra BBO pa gobierno y cu nos a 
page di nos saco’. 

Saladin ta bisa cu esey no ta berdad. E ta 
bisa cu minister di fmanzas mester a splica 
mas cla kico e tabata kiermen. 

“E ta masha facil. Nos por mira e recibo di 
Setar. Bo ta mira e recibo anto ta wak nan 
ta cobra pa hybrid 99 florin. Esey ta e prijs 
separa cu nan ta cobra e BBO, BAVP etc y 
nan ta wak total 104.94. Pues kico e con- 
sumidor ta paga, e 99 florin of e 104 florin? 
Na fmal ta esey e ta paga.” 

E1 a bisa cu ta bon cla cu e consumidor tin 
cu paga p’e y no e comarciente ‘anto Setar 


cu ta compania di gobierno’. E ta bisa cu 
parti cu minister di fmanzas a bisa cu com- 
erciante tin cu paga p’e no ta corecto y kier 
clarifica e punto: ‘nos tabatin miedo cu in- 
clui e BBO den prijs lo bay crea confusion’. 

Sinemabrgo Saladin ta bisa cu e realidad ta 
cu e consumido ta bay paga pa e impuesto. 
“Anto e realidad ta cu no por wak cuanto e 
persona ta bay paga na belasting. Despues 
cu nan kita BBO di e recibo, anto e ora ey 
nan por subi e prijs pa cuanto nan kier sin 
sa cuanto belasting a subi of no. Of si com- 
erciante ta subi e prijs”. 

Ora haci cambio den belasting e ta bira mas 
facil pa e consumidor wak e porcentahe di 
unda su placa ta bayendo pero si e prijs ta 
keda mescos, e no ta wak of e no lo sa mas 
di unda e belasting ta bayendo. 

E comerciante a expresa cu lo cuminsa cal- 
cula e prijs entrante 1 di october pero benta 
inclusivo BBO ta 106.38, mientras benta 
exclusivo lo ta 100, cual lo nifica un total 
6.38 den BBO so. Pa via di tur esaki, e parti 
acumulativo di belasting lo bay subi, segun 
Saladin. 

“Mi ta hari pasobra riba FaceBook di Bon 
Dia Aruba ta bisa cu presidente di parla- 
mento ta bisa Hulanda mester duna sosten 
y no sigui cu mas medida, pero kier door- 
hale cu gobierno di Aruba mester duna sos- 
ten y no duna mas medida”, Saladin a bisa. 



tuma tabata encera -segun e 
mandatario- cu nan a tuma 
nota di e carta cu minister 
presidente a manda pa Sec- 
retario di Estado, Raymond 
Knops. Den e carta aki nos 
prome mandatario a indica 
cu Aruba no lo bay reenforsa 
e cambionan cu Parlamento a 
haci riba e ley di supervision 
financiero, LAft. 

Segun minister Maduro, 
e decision den conseho di 
Minister di Reino e mes por 
a lesa a base di e reunion cu a 
tuma luga. Sinembargo gobi- 
erno di Aruba no mag di pu- 
blica e tipo di documento aki 
ya cu nan ta ‘secreto.’ 

E mandatario a sigura cu el 
a les’e diaranson ultimo ca- 
minda ta skirbi na Hulandes: 
“Raad heeft kennis genomen 
van de brief.” Pues e manda- 
tario a bisa cu absolutamente 
no tin nada di 18 di october 
como fecha stipula di parti di 
gobierno di Reino pa gobi- 
erno di Aruba cumpli cabal- 
mente. 

Ruiz-Maduro: ‘Periodista 


a bay hinca palabra den 
boca di Knops’ tocante 
deadline 

Minister Maduro a relata cu 
e fecha di 18 di october a sur- 
gi a base di un declaracion cu 
secretario di Estado, a duna 
na un miembro di prensa, 
despues di e reunion di e 
conseho di minister di Re- 
ino. Segun e mandatario lo- 
cal, un periodista a entrevista 
prome nos Minister Pleni- 
potenciario na Hulanda, Sr. 
Guillfred Besaril, caminda 
den su declaracion a expresa 
su satisfaccion cu no mester 
bay asina leu pa bin cu un 
KB, y cu gobierno di Aruba 
a haya tempo y espacio pa 
traha riba su plan pa atende 
cu asunto fmanciero. 
Despues e mesun periodista a 
bay cerca Knops. Segun min- 
ister Maduro practicamente e 
periodista ‘a bay hinca palabra 
den boca di Knops.’ Eynan e 
ta haya cu a surgi e declara- 
cion, caminda e Secretario di 
Estado a bisa cu pais Aruba 
tin te dia 18 di october pa re- 
acciona. “Kiermen den e re- 
union niun momento a bisa 
algo di e fecha...,” minister 














DIASABRA 28 SEPTEMBER 


MILOCAL 




Minister di Finansa a ricibi CuentaAnual di PaisArubapa 2018 

‘A cumpli cu norma di LAft’ 


ORANJESTAD - E siman aki 
Minister di Finansa a ricibi e 
Cuenta Anual di Pais Aruba 
pa 2018 for di Director di Depar- 
tamento di Finansa. 

A cumpli cu norma di LAFT’ 

Segun un comunicado di gobierno, 
en e Cuenta Anual por mira cu e 
deficit pa 2018 a keda na 2.1%, cual 
ta 119.4 miyon florin. Cu e resultado 
aki, Gobierno a cumpli cu e norma di 
deficit pa 2018, den sentido cu a keda 
bou di e deficit di 2.4% realisa den 
2017. Na momento cu a bira bisto cu 


Aruba, pa motibo fuera di alcance di e 
Gobierno nobo, no lo por bay cumpli 
cu e norma di deficit di 0.5% pa 2018 
manera stipula den Ley di LAFT, a 
keda acorda cu lo keda na un deficit 
mas abou cu esun di 2017. Gobierno 
a percura pa baha su deficit y a keda 
na 2.1% pa 2018, cumpliendo asina 
cu e acuerdo, segun e comunicado. 

‘Crecemento di debe ta menos’ 

Den 2018 e debe a keda na 4299.3 
miyon florin cu ta un subida di 102.1 
miyon florin compara cu e 4197.2 
miyon florin den 2017. E subida den 


debe ta conoce un stabilisacion ya cu 
e debt/gdp den 2018 a keda na 75% 
compara cu 76.7% den 2017. Un ten- 
dencia cu a sigui tambe den 2019. 

ARA y CAFT mester duna nan 
opinion 

Awor e Cuenta Anual lo wordo man- 
da pa Controlaria General (ARA) pa 
asina nan por haci nan investigacion. 
CAFT tambe ta ricibi e Cuenta Anual 
pa asina duna nan opinion. Asina cu 
e instancianan aki keda cla, e Cuenta 
Anual por bay Parlamento di Aruba 
pa su tratamento y pa stipula e saldo 
pa 2018, e comunicado ta fmalisa. 



ORANJESTAD - Dia mundial 
di curason ta mañan, dia 29 di 
september. IBISA tin varios ac- 
tividad prepara pa asina haci 
chekeo di salud. Nan ta ripara cu 
atake di curason ta un epidemia 
rond di mundo y Aruba ta inclui, 
ya cu aki e ta causa number di 
morto. 

Sheryl Arends-Croes, dietista y 
nutricionista di Ibisa, a bisa cu nan 
team di Ibisa ta prepara pa sigui trece 
conscientisacion den estilo di bida 
den comunidad. “Nos ta wak cu tin 
factor cu ta aumenta chens pa haya 
malesa. Nos ta wak cu factor di ries- 
go ta stress, falta di actividad fisico, 
humamento.” 

Tambe e ta bisa cu ta wak cu malesa 
cronico ta sigui aumenta e riesgo di 



Dia mundial di curason 



factor pa un atake di curason. Segun 
Arends- Croes, colesterol ta esun cu 
ta bin mas acera, diabetes, enferme- 
dad di riñon, presion halto; cu tur 
esey ta conecta cu hende cu ta come 
malo, falta di actividad fisico, y e es- 
tilo di bida cu ta aumenta riesgo pa 
contrae problema cardio vascular. 

Pa locual ta trata e chekeo di salud, 
e ta bisa cu nan lo enfoca pa hende 
conoce nan number. “Tin e world 


heart data, cu nan lo midi e BMI, 
tambe estado di peso di con e perso- 
na ta para cu sobre preso of obeso.” 

Nan lo ta 28 y 29 di september di 2or 
pa 6or na FitVille. Dia 30 di septem- 
ber nan lo bay ta na MFA Noord. 
Dia 1 di october na Pricemart, 2 di 
october na MFA Savaneta y dia 3 di 
october na Superfood, unda cu hen- 
de por bin di 9or di mainta te cu 3or 
di atardi pa atende cu tur persona. 

Editorial 


Rabia semper ta... 

Mal consehero... 


Nos por a ripara den e ultimo dianan cu tin 
hopi actor den e asunto di supervision fi- 
nanciero cu no ta bon den duna informacion 
completo y cu ta laga emocion, hasta rabia, 
domina. Esey no ta yuda nan causa, ni nos pa 
haya informacion mas completo posible. Kico 
asina falta? 

Pa cuminsa, tin dos asunto cu nos mester tene 
separa. Awor CAft ta duna Conseho di Min- 
istro di Reino e recomendacion pa duna gobi- 
erno di Aruba un instruccion pa adapta presu- 
puesto 2019 pa e cumpli cu e critica cu CAft 
tin principalmente riba presupuesto 2019. Ta 
mustra talbes straño cu esaki ta bin algun dia 
despues di e ultimo reunion di Conseho di 
Ministro di Reino, pero den e carta dirigi na 
parlamento di Aruba, e organo supervisor ta 
duna un relato di e trayecto cu a recore pa 
yega na e decision ey. Nan no a bay den de- 
taye tocante e medidanan mes, esey ta keda 
discretamente den e conseho mes cu a bay pa 
gobierno di Reino, cu copia na ministro di Fi- 
nanzas di Aruba. Nan por a limita nan mes 
na solamente notifica parlamento cu a bay un 
recomendacion pa un aanwijzing, manera e 
ley ta bisa, pero por comprende e splicacion 
di e trayecto como cortesia, loke no ta prohibi. 

Loke nos no ta comprende ta e critica di e 
ministro concerni, cu ta acusa CAft di a causa 
confusion den e asunto. Nan a mantene nan 
mes na e ley, cu pa nan ta vigente y nos ta su- 
pone pa e ministro tambe, y a manda e reco- 
mendacion pa gobierno di Reino, y copia pa 
e ministro. E detayenan confidencial a keda 
pa gobierno di Reino y pa e ministro, cu tam- 
poco ta divulga e partinan confidencial aki, pa 
bon motibo. Awor, si e ministro ta haya cu 
‘CAft a conta mita di e storia’, nada ta strob’e 
pa conta nos e resto. Pero nos ta duda cu e 
ta bay haci esey, pasobra manera bisa, ta trata 
netamente di e medidanan den e instruccion, 
cu manera nos por comprende y respeta, ta 
keda confidencial entre gobierno di Reino y 
gobierno di Aruba. 

Di otro banda, nos ta haya falta di un argu- 
mentacion solido di banda di e ministro con- 
cerni pakico e ta haya cu e gastonan di e Plan 
di Crisis Social mester por keda pafo di pre- 
supuesto. Tanten e no haci esey anto ta logico 
cu CAft, y hopi otro experto fmanciero, no 
ta mira motibo pa tene e gastonan aki den un 
fondo separa fuera di presupuesto. No ta asina 
dificil pa comprende cu unabes subi e camin- 
da di permiti gobierno di Aruba pa tene cierto 


gastonan pafo di presupuesto, anto manera ta 
bisa na Hulandes ‘dan is het hek van de dam’ 
y por sigui otro asunto unda ta desea di aplica 
e mesun metodo aki. No ta pornada cu al- 
gun tempo pasa cu CAft a atende gobierno di 
Aruba tambe riba e gastonan total di personal, 
ya cu e famoso Afl. 479 miyon no ta encera 
tur gasto di personal tampoco, pasobra e no ta 
inclui parlamento, Contraloria General, Con- 
seho Consultivo y DOW. Ta importante pa sa 
e total di gasto di personal. 

Mescos tambe e asunto di reforma fiscal. Go- 
bierno di Aruba ta haya asina straño cu CAft 
kier haya sa porfm kico ta e idea cu e reforma 
aki? Nos tambe tin gana di haya sa kico ta kico 
den e proximo añanan. Esey no pa satisface 
nos curiosidad, sino cu simplemente e ta toca 
nos interes como ciudadano. Nos ta scu- 
cha e argumento di gobierno cu nan mester 
caba nan consulta cu e partidonan interesa na 
Aruba, specificamente den comercio y indu- 
stria. Esey ta un punto valido, pero ta implica 
tambe cu proximamente lo no por tin con- 
cretisacion legal ni mucho menos entrada pa 
gobierno di e medidanan nobo aki... Y esey 
ta e claridad cu gobierno ta omiti di duna, na 
CAft y na nos. Un reforma fiscal bon pensa 
y ehecuta ta tuma varios aña pa implementa. 
Pero esey ta trece cune cu no mester pensa 
tampoco den medida den pura manera e ‘sug- 
ar tax’ djis pa haya entrada pa cubri gasto, sin 
ningun vision ta con e medida aki ta cuadra 
cu un maneho strategico general pa mehora 
salud di nos poblacion en general mediante 
medida cu ta promove prevencion. 

Kico mester sucede anto, den un caso asina, 
unda ta dificil pa inventa medida pa haya en- 
trada cu no ta afecta pueblo? Wel, corta gasto. 
E alternativa cu di ningun manera gobierno 
kier contempla, pero cu fmalmente lo bira e 
unico opcion. Den e proximo simannan go- 
bierno mester atende e dos aspectonan clave 
di fmanzas publico aki. Un ta e conseho pa 
duna instruccion na gobierno di Aruba, unda 
gobierno mester presenta nan miho defensa. 
E otro asunto ta e compromiso di gobierno 
di Aruba pa ancra e acuerdonan di e protocol 
den ley. Tin dos opcion: ta pasa un cambio di 
ley na Aruba, sin amienda, o ta informa go- 
bierno di Reino cu no ta mira posibilidad pa 
haci esey. Seguidamente ta na Reino pa dicidi. 
E unico otro opcion, si Reino ta desea super- 
vision fmanciero, ta bin cu un ley di Reino. 
No laga rabia ta e principal consehero... 

México: Oaxaca ta legalisa aborto 


OAXACA (France24) - 
Congreso di estado di 
Oaxaca a aproba e legali- 
sacion di interupcion bol- 
untario di embaraso te cu 
12 siman di gestacion, den 
cualkier circunstancia. 

E decision historico a conta 
cu apoyo di 24 di e 36 legis- 
lado, kendenan a sigura cu e 
medida ta busca garantisa e 
derechonan di hende muhe 
pa bida y salud. 

E sesion a conta cu e partici- 
pacion di activista na fabor y 
den contra di aborto. E de- 
fensor a sigura cu ta trata di 
un prome paso cu ta duna 


speransa pa e muhenan di 
otro region di e pais. 

“E triunfo no ta pa Oaxaca so, 
e ley si, pero esaki ta duna spe- 
ransa pa otro estadonan unda 
ta castiga e hendenan muhe 
ora nan ta dicidi interumpi e 
embaraso legalmente”, Pilar 
Muriedas, activista di ‘Cons- 
orcio Oaxaca’ a sigura. 

Pa e opositornan, no a scu- 
cha e bos di pueblo. Este- 
fania Richi, vocero di ‘Grupo 
ProVida’ a afirma cu c no a 
studia suficientemente y ta 
un arbitrariedad. Nos tin 
representante cu no ta scucha 
nos y cu nan no tin conoce- 
mento di loke nan ta haci’. 


Prome, estado di Oaxaca ta- 
bata permiti solamente e int- 
erupcion boluntario den caso 
di violacion, mal formacion 
di feto, riesgo pa bida di e 
mama y inseminacion artifi- 
cial sin autorisacion. 

E decision historico ta haci 
cu estado aki lo converti den 
di dos entidad di e pais cu 
ta permiti e aborto na cual- 
kier condicion te cu 12 si- 
man, despues cu Ciudad di 
Mexico a adopta e medida na 
2007. Desde e momento ey, 
ta calcula cu 209,000 muhe a 
practica aborto ilegal na capi- 
tal Mexicano. 


Tres corant a stop di circula 
pa falta di papel 


MANAGUA (EFE/CNN) 
- Tres corant Nicarague- 
ño, E1 Nuevo Diario, 
Metro y Maje, cu tabata 
critico di e gobierno di e 
presidente Daniel Orte- 
ga, a stop di circula desde 
ayera 27 di september pa 
via di ‘dificultad econom- 
ico, tecnico y logistico’, 
en medio di e pio crisis cu 
Nicaragua ta biba den tres 
decada ultimo. 

E tres corant, cu ta pertenece 
pa e empresa Editorial Nue- 
vo Amanecer y cu su propi- 
etario ta e grupo fmanciero 
Promerica, di capital Nica- 
ragueño, a splica den un co- 
municado cu nan a dicidi di 
detene nan publicacion, na 
manera impreso y digital, pa 
motibo cu e dificultad cu nan 
ta enfrenta c ta haci su funcio- 
namento insostenibel’. 
Gobierno di Ortega, a traves 


di Direccion General di Ad- 
uana, ta mantene deteni des- 
de un aña pasa e papel, inkt y 
otro materialnan di Editorial 
Nuevo Amanecer, tambe pa e 
Grupo Editorial La Prensa, cu 
ta distribui e diario La Prensa 
y Hoy. Aduana a cuminsa 
blokia e materialnan desde 
dia 6 di september di 2018, 
‘sin ningun hustificacion le- 
gal of administrativo’, y dia 8 
di juli pasa a entrega apenas 
20% di e papel y un parti di e 
otro material, Editorial Nue- 
vo Amanecer a bisa. 

Den e caso di E1 Nuevo Dia- 
rio, funda na 1980 y esun 
di circulacion mayor di tur 
tres, a indica cu 'despues di 
casi 40 aña di informa sin 
interupcion e sociedad Nica- 
ragueño’, ta suspende e labor 
ey desde awe, debi na circun- 
stancia economico, tecnico y 
logistico cu nan ta enfrenta. 


Peru: Congreso a rechasa proyecto di adelanto di eleccionnan 



LIMA (Infobae) - For di 
diahuebs pasa Peru ta na 
caminda pa un choke di 
poder entre presidente 
Martin Vizcarra y Con- 
greso opositor, despues cu 
un comision parlamen- 
tario a rechasa su proposi- 
cion di adelanta elecci- 
onnan pa enfrenta e crisis 
institucional cu e pais ta 
biba. 

“A aproba pa mayoria e pre- 
dictamen cu ta archiva e 
proyecto di ley di Poder 
Ehecutivo cu ta plantia e adel- 
anto di eleccionnan na 2020”, 
e presidente di Comision di 
Constitucion, Rosa Bartra, a 
bisa ora e anuncia e resultado 
di e votacion. 

E proyecto, cu Vizcarra a pre- 
senta dos luna pasa, tabata 
propone e adelanto di un aña 
di eleccionnan general (pres- 
idencial y parlamentario) 


como e salida di e ‘crisis in- 
stitucional’ cu ta afecta Peru 
desde 2016. 

E decision parlamentario ta 
habri e portanan pa Vizcarra 
insisti riba su proyecto elec- 
toral hunto cu un mocion di 
confiansa, cu si ta rechasa, lo 
permiti pa e Ehecutivo cera 
constitucionalmente e Con- 
greso y convoca eleccionnan 
di biaha. 

Varios congresista, liberal y di 
iskierda, a bandona e sesion 
di votacion den protesta pa 
e actuacion di mayoria dere- 
chista di e comision, cual cu 
su rechaso di e proposicion 
a evita cu e Congreso pleno 
pronuncia. 

E partido fujimorista cu ta 
controla e Congreso, Fuerza 
Popular, a hustifica e decision 
di warda e proyecto pa moti- 
bo cu Congreso a ser eligi pa 
cinco aña, te 2021. 

Peru ta hundi den un en- 


frentamento entre Ehecutivo 
y Legislativo desde cu Pedro 
Pablo Kuczynksi a vence e 


populista Keiko Fujimori, na 
juni di 2016. 

Kuczynksi a renuncia na 


maart di 2018, menasa pa 
Fuerza Popular y e scandal di 
corupcion di Odebrecht. 

Argentina ta crea un oficina estatal unifica pa e veteranonan di Malvinas 


BUENOS AIRES (EFE/ 
ElDiario) - Gobierno Are- 
gntino a crea a oficina di 
Coordinacion di Vetera- 
nonan di e Guera di Malvi- 
nas, e prome organismo 
estatal di e tipo aki desde 
cu a produci e conflicto 
belico en cuestion na 1982, 
fuentenan gubernamental 
a informa diahuebs pasa. 

E principal obhetivo di e 
oficina ta pa ‘optimalisa di 
manera unifica, integral, y na 
maximo nivel institucional’ e 
servicio pa e ex-combatien- 
tenan, un demanda cu a exigi 
durante hopi tempo. 

E organismo nobo lo yuda e 
‘heroenan di e conflicto ey’, 
asina como nan famianan, se- 
gun e Ministerio di Defensa 
a bisa. 

E director di e oficina lo ta 


un veterano di guera, e coro- 
nel Jorge Zanela, y depende 
di e Secretaria di Strategia y 
Asuntonan Militar di Minis- 
terio di Defensa. 

E medida a produci tres luna 
despues di e fmal di e man- 
dato di e gobierno actual y 
faltando un luna pa e elec- 
cionnan presidencial di dia 
27 di october, den cual e 
presidente, Mauricio Macri, 
ta parti cu un desbentaha 
despues cu su opositor per- 
onista, Alberto Fernández a 
impone su mes cu 16 punto 
di bentaha den e eleccionnan 
primario di augustus pasa. 

E oficina di Coordinacion di 
Veterano di Guera di Malvina 
lo administra e base di da- 
tonan di e veteranonan di 
guera y lo duna guia y atende 
di manera personal, virtual y 
telefonico. 


Tambe lo otorga e certificado 
unico di veterano di guera, cu 
lo articula hunto cu ya exis- 
tente Programa di Atencion 


di Veteranonan di Guera. 
Argentina ta mantene un his- 
torico reclamacion, di pro- 
fundidad social grandi, pa e 


soberania di e isla Malvina, 
ubica na Atlantico Sur y con- 
trola pa Reino Uni desde 
1833. 


Venezuela: China ta cumpra crudo via Rosneft 


(LaPatilla/DMB) - Im- 
portacion Chines di crudo 
Venezolano a recupera te 
328.000 bari pa dia (bpd) 
na augustus, a pesar cu e 
empresa estatal Chines 
CNPC a reduci nan car- 
ganan programa. 


Importacion na China di cru- 
do pisa y acido Merey a au- 
menta na augustus cu mas di 
100% compara cu e 159.000 
bpd na juli, pero bao di e 
445.000 bpd na april, segun 
datonan di aduana Chines re- 
visa pa Argus. 

E cifranan di augustus ta sug- 


eri cu e crudo Venezolano 
ta yegando na e refmerianan 
di China a traves di un terc- 
er persona, probablemente 
Rosneft, cu ta subordena na 
Kremlin. Rosneft, particu- 
larmente via un oficina na 
Panama, ta parce di ta e uni- 
co comercialisador di crudo 


Venezolano. Na comienso di 
aña ya Rosneft a yega di sum- 
inistra crudo Venezolano na 
refmerianan independiente 
na provincia di Shandong. 

E empresa petrolero estatal 
Venezolano Pdvsa ta sumin- 
istra crudo na Rosneft como 
pago di e debe na e compania 


Ruso. Rosneft normalmente 
ta hiba mayor parti di su cru- 
do Venezolano na su sistema 
di refmacion Nayara na India. 
China y India a surgi como 
e principal destinonan pa 
crudo Merey di Venezuela 
despues cu Estadonan Uni 
a impone sancion na janu- 



ari 2019, cortando acceso na 
mercado Mericano. 

China tambe ta tuma crudo 
Venezolano como servicio di 
debe, pero politicamente a 


distancia su mes di gobierno 
di Maduro, contrario na Ru- 
sia. 

E promedio di exportacion di 
augustus tabata alrededor di 


750.000 bpd, en comparacion 
cu 1,2 miyon bpd di e aña an- 
terior, segun calculacion di 
Argus. 

Muchanan homber lo ricibi vacuna VPH cu 9 aña di edad 



(dutchnews.nl) - Muchan- 
an homber na Hulanda lo 
ricibi vacuna contra virus 
VPH cu ta causa cancer, 


for di 2021, segun gobier- 
no a anuncia. 

Siguiendo advies di e Con- 


seho di Salud di Hulanda, e 
pais lo extende su programa 
di vacunacion na tur mucha 
y reduci e edad di vacunacion 
na 9 aña di edad. 

Cada aña, ta calcula cu mil 
hende muhe y 500 homber ta 
haya cancer a traves di cepan- 
an di e virus, incluyendo can- 
cer na boca di matriz. Cada 
aña, segun NOS, mas di 300 
hende muhe y 200 homber ta 
muri pa malesa relaciona. Ta 
calcula cu cuater den cinco 
persona a wordo infecta cu 
VPH, cual tambe ta causa 
fret genital, y maske mayoria 
di infeccion ta cura natural- 
mente, algun di nan ta con- 
duci na cancer. 


Paul Blokhuis, di ministerio 
di Salud, a bisa den un se- 
sion di informacion pa parla- 
mento cu vacunacion di am- 
bos genero - manera ta haci 
actualmente den otro paisnan 
- lo duna miho proteccion 
contra e malesa. “Muchanan 
homber e ora ey lo ta protegi 
contra e virus y core menos 
riesgo di malesnan teribel”, 
el a bisa. “Mas cu tur cos, in- 
munidad di grupo lo protege 
muchanan homber y muhe 
miho.” 

Muchanan muhe ta ricibien- 
do e vacuna desde aña 2010, 
y 65% di esunnan naci na 
2006 a ricibi nan prome va- 
cunacion, segun cifranan di 


gobierno. Sinembargo, den 
añanan recien a lanta preocu- 
pacion ora cu e porcentahe di 
vacunacion a cay for di 61% 
na 2014, pa 45.5% na 2016. 

A pesar cu cuerponan di 
salud prome a papia tocante 
duna ‘proteccion indirecto’ 
pa muchanan homber door 
di vacuna muchanan muhe, 
no ta cla pakico no a ofrece 
e vacunacion na ambos sexo 
for di cuminsamento. Infec- 
cion di VPH por pasa a traves 
di cualkier contacto di cuero 
pa cuero, y e vacuna ta mas 
efectivo si ta administra na un 
edad prome cu e persona bira 
sexualmente activo. 


Secretario di Estado Van Ark di bishita na Bonaire 



BONAIRE (bes-reporter) 
- Secretario di Estado, 
Tamara van Ark (Asunto 
Social y Labor) lo realisa 
un bishita di trabou na 
Bonaire for di dia 1 te cu 5 
di october proximo. Entre 
otro, e Secretario di Esta- 
do lo reuni cu partidonan 
participando den e Dialo- 
go Central Bonaire. 

Diaranson dia 2 di october, 
Van Ark lo reuni cu Gober- 
nador riba isla di Bonaire, 
Edison Rijna, y lo papia cu e 
Conseho Ehecutivo y repre- 
sentantenan di empleadonan 


y doñonan di trabou, y cu 
Camara di Comercio. 

Diahuebs dia 3 di october, 
Van Ark lo participa den dis- 
cusion den e Dialogo Central 
Bonaire, e cuerpo consultati- 
vo local recien lansa, den cual 
e partidonan ya menciona lo 
participa. E Dialogo Central 
lo consulta riba topiconan cu 
ta contribui na un Bonaire cu 
ta socialmente, economica- 
mente, y ecologicamente sos- 
tenibel, manera relacionnan 
laboral y reduccion di po- 
bresa. 


Diabierna dia 4 di october, e 
bishita di Van Ark lo enfoca 
riba e mercado laboral local y 
cuido di mucha. E lo bishita 
e proyecto Krusada hunto 
cu comisionado Nina den 
Heyer, unda hende ta traha 
bou supervision den un am- 
biente adapta y sigur. E me- 
sun dia nan lo atende un pre- 
sentacion tocante e job center 
cu lo establece na Bonaire, e 
‘Plenchi di Trabou’. Y como 
parti di e programa Bes(t) 4 
Kids, nan lo bishita e luga di 
cuido di mucha Hardin Tia 
Sus na Rincon. E meta di e 
programa multi- anual aki ta 


pa logra cuido di calidad hal- 
to y accesibel pa muchanan 
prome y despues cu scol den 
Caribe Hulandes. 


E delegacion lo bolbe Hu- 
landa Europeo diasabra dia 5 
di october. 


Ta pidi Corte Supremo Hulandes clarificacion den caso di eutanasia 


DEN HAAG (AP) — Fis- 
cal a pidi Corte Supremo 
Hulandes pa clarifica 
asuntonan legal den un 
caso clave di eutanasia, 
bisando cu nan kier pone 
hurisprudencia sin am- 
biguedad pa futuro. 

Ministerio Publico a bisa cu 
door di institui un ‘casacion 
den interes di ley’ nan tin 
como meta pa clarifica con 
dokternan ta maneha eutana- 
sia pa ‘pashentnan incapacita’ 


sin mester somete un dokter 
declara inocente den huicio 
na un bataya legal nobo. 

Fiscal a bisa den un declara- 
cion cu nan kier ‘pa crea 
certeza legal pa dokter y pa- 
shentnan tocante e asunto 
importante aki den legisla- 
cion di eutanasia y practica 
medico’. 

E dokter na cas di cuido a 
keda declara inocente e luna 
aki pa huesnan na Den Haag 


kende a duna veredicto cu el a 
adheri na tur criterio pa duna 
eutanasia ora el a administra 
un dosis fatal di droga na un 
pashent femenino di 74 aña 
di edad cu demencia severo. 

E proceso di casacion ta nifica 
cu e declaracion di inocencia 
di e dokter no lo ser cues- 
tiona. 

E dokter a duna eutanasia na 
e muhe na 2016, actuando 
riba un directiva por escrito 



cu e pashent a skirbi anteri- 
ormente. Despues e muhe a 
duna señalnan mixto tocante 
su deseo pa muri, pero e dok- 
ter, den consulta cercano cu 
famia di e muhe, a dicidi pa 
bay dilanti cu e asesinato di 
piedad. 

Corte di districto Den Haag 
a duna veredicto cu den caso- 
nan poco comun di eutanasia 
riba pashentnan cu demencia 
severo - kende anteriormente 
a haci un peticion por escrito 
pa eutanasia - e dokter ‘no 
mester verifica e deseo actual 
pa muri’. 

Fiscalnan a bisa cu nan no ta 
di acuerdo cu e corte y kier 
pa Corte Supremo duna un 
veredicto riba e aspecto le- 
gal di e caso. Pendiente pe a 
resultado di e caso di Corte 
Supremo, OM a bisa cu nan 
ta suspendiendo considera- 
cion di otro casonan di euta- 
nasia cu ta involucra e mesun 
asuntonan. 


Bou ley Hulandes, hende por 
ricibi eutanasia si nan a haci 
un peticion considera y bol- 
untario y si nan sufrimento 
ta sin speransa y ‘intolera- 
bel’. Pashentnan por skirbi 
un peticion pa eutanasia den 
futuro, den un directiva ad- 
elanta, cual mester specifica 
e condicionnan determinan- 
do na ki momento nan kier 
ricibi eutanasia. Dokternan 
tambe mester busca conseho 
di sikiera un otro dokter in- 
dependiente prome cu mata e 
pashent. 

Casonan di eutanasia entre 
hende cu demencia avansa ta 
poco comun na Hulanda. Ta- 
batin menos di 20 caso desde 
cu a legalisa e procedura na 
2002. Hulanda ta un di cinco 
pais cu ta permiti dokter mata 
nan pashent bou su peticion, 
y un di dos, hunto cu Belgica, 
cu ta permiti e procedura pa 
pashentnan di enfermedad 
mental. 

Presidente di Bureau Central di Votacion y Jason Rogers: 

‘Eleccion 25 november un violacion riba 
Ordenansa Electoral y Constitucion’ 


PHILIPSBURG (TheDai- 
lyHerald) - Tene un elec- 
cion parlamentario dia 25 
di november proximo por 
ser considera un violacion 
di Ordenansa Electoral y 
Constitucion, segun presi- 
dente di e Bureau Central 
di Votacion, Jason Rogers, 
den un carta na minister 
di Asuntonan General, 
Leona Marlin-Romeo, y 
presidente di parlamento, 
William Marlin. 

Rogers a yega na e conclusion 
aki pasobra e Bureau Central 
di Votacion, ‘como guardian 
di henter e proceso demo- 
cratico/electorial, lo ta pre- 
veni y/of incapaz di ehecuta 
su debernan apropiadamente 
den un forma honorabel di 
acuerdo cu e huramentacion 
tuma pa tur miembro’, el a 


bisa, agregando cu e carta aki, 
di dia 25 di september ul- 
timo, no ta pa implica cu no 
lo mester tin eleccion. 

A pesar cu no a informa ofi- 
cialmente na Bureau Central 
di Votacion, e Bureau a bisa 
cu a haya necesario pa ‘proac- 
tivamente’ delinea su preocu- 
pacion relaciona cu e fecha di 
eleccion. E Bureau ta preocu- 
pa principalmente tocante e 
fechanan legal cu mester tene 
den consideracion, como 
tambe e derechonan di posi- 
bel partidonan politico nobo 
cu lo por kier participa den e 
eleccion. 

Segun Articulo 22, Paragraf 4 
di Ordenansa Electoral, tres 
siman prome cu dia di nomi- 
nacion, presidente di Bureau 
Central di Votacion mester 


Ministernan a reuni cu 
alcalde di ciudad importado 
mas grandi di cocaina 


PUNDA (vigilantekor- 
sou.news) — E siman aki, 
alcalde di Rotterdam, 
Ahmed Aboutaleb a bishi- 
ta Hunta di Minister di 
Corsou. Aboutaleb tin un 
carera briyante den arena 
politico na Hulanda, pero 
e ta lucha cu e problema 
di Haf di Rotterdam, cual 
ta importa anualmente al- 
rededor di 2.2 biyon euro 
di cocaina. Esaki ta haci 
Rotterdam un di e ciu- 
dadnan mas grandi den 
narcotrafico na Europa. 

Segun un relato di Vigilante 
di Korsou, dia cu repre- 
sentantenan di Rotterdam a 
yega e pais pa papia tocante 
interesnan den Bahia Santa 
Ana, a mira ta ken ta firma 
cu nan. Haf di Rotterdam ta 
un desaster, y ta birando un 
maneho scondi pa e Hulan- 
desnan, kende ta pretende di 
no mira nada. 

No menos cu 8 miyon con- 
tainer ta drenta haf di Rot- 
terdam tur aña, cual apenas 
40mil ta pasa screening, y 
menos di 6mil ta habri pa 
duaneronan. Aboutaleb no 
tin control riba e impor- 
tacion enorme di cocaina via 
Rotterdam, y pa es motibo, e 
mes a admiti cu mester bin 
den Caribe pa mira kico pa 
haci. Haf di Rotterdam lo 
bira doño di 20% di CPA, y 


pues ta lanta preocupacion 
cu Bahia Santa Ana lo bira un 
punto di transporte di cocai- 
na pa Rotterdam. 

E aña aki, Erasmus Univer- 
siteit a haci un investigacion 
riba siguridad di e haf, y a 
conclui cu departamentonan 
hudicial di e ciudad no tin 
control suficiente riba sigu- 
ridad den haf. Ministerio 
Publico, Duana y Cuerpo di 
Polis di Rotterdam a auspicia 
e estudio. Segun e investiga- 
donan di Erasmus, Va di co- 
caina importa den Europa ta 
drenta via haf di Rotterdam. 
Durante entrevista cu em- 
pleadonan di e haf, a sali afo 
cu no tin siguridad riba ken 
tin autorisacion pa yega na e 
containernan. Es mas, pa un 
tiki placa, cualkier persona 
por habri un container. Se- 
gun NOS, haf di Rotterdam 
tin varios video den cual por 
mira con organisacion di nar- 
cotrafico ta drenta e haf cu 
arma automatico y saca con- 
tainer sin problema. 
Aboutaleb a bisa cu lo biaha 
na Colombia, Peru y Bolivia 
pa busca un solucion pa im- 
portacion di cocaina via Rot- 
terdam. Segun Vigilante, pa 
locual ta trata e benta di 20% 
di nan haf, Corsou no lo im- 
pone ningun ‘compliance’ 
riba Rotterdam prome cu 
cera acuerdo. 


anuncia e posibilidad pa no- 
mina candidato. “Mi ta in- 
capaz di cumpli cu e rekisito 
aki, ya cu e tres siman prome 
cu dia di nominacion ta den 
pasado”, Rogers ta bisa. 

Unicamente votadonan 
elegibel por vota den elec- 
cion. E registro di votadonan 
ta cera 30 dia prome cu dia 
di nominacion. Mirando cu 
dia di nominacion lo ta 2 di 
october, e proceso di cera e 
registro di votadonan no ta 
cumpli. Ademas, e decreto 
indicando ki colornan por 
uza pa e listanan di partido 
politico participante mes- 
ter entrega 14 dia prome cu 
nominacion. Como cu tin 
apenas nuebe dia entre e fe- 
cha di Decreto Nacional 
#2019/1482 y dia di nomina- 
cion, no por cumpli e rekisito 


per Articulo 36 Paragraf 2 di 
Ordenansa Electoral. 

Como cu mester registra par- 
tido politico nobo y des- reg- 
istra sikiera seis siman prome 
cu nominacion, lo no ta po- 
sibel pa partidonan nobo y 
existente participa den elec- 
cion parlamentario dia 25 di 
november proximo, segun 
Bureau Central di Votacion. 

Cu e retiro recien di un 
miembro y un miembro ex- 
traordinario di e Bureau, nan 
lo falta personal durante elec- 
cion di november, ya cu bou 
Ordenansa Electoral, e nom- 
bramento di miembronan y 
miembronan extraordinario 
mester tuma luga sikiera 30 
dia prome cu dia di nomina- 
cion. 




thIel 

RESOURCES N.V. 


Vacature 


Project Estimator 


Ooel van de fuoGtie 


Het calculeren, opstellen en gereedmaken van (calculatie)projecten 


Veornaamste activiteiten 


- Calculeren, opstellen en gereedmaken van (calculatie)projecten; 

- Controleren ontvangen en verzamelen van schetsen, tekeningen en overige gegevens. 

- Analyseert materiaal en vervaardigt schetsen, schema’s en blokdiagrammen; 

- Stelt offerte's op conform instructies en richtlijnen en verwerkt deze; 

- Analyseert, rangschikt en presenteert gewenste gegevens voor projectplanningen; 

- Evalueert en beoordeeld offertes van derden; 

- Neemt indien nodig opdrachten op locatie op; 

- Verricht andere werkzaamheden dan die welke tot de normale uitoefening van de functie 
behoren indien deze redelijkerwijs gezien de functie en opleiding verlangd kunnen worden. 



Beschikt over een commerciéle en servicegerichte instelling, goede communicatieve 
vaardigheden, goede mondelinge beheersing van Papiamento en de Nederlandse en Engelse 
taal in woord en geschrift en redelijke kennis van de Spaanse en Duitse taal in woord, beschikt 
over computervaardigheden (technische systemen) kan zelfstandig werken, is pro-actief, 
integer en discreet. 

Evaring: 

+3 jaar relevante werkervaring. 

Persoonlijke eigenschappen: 

Beschikt over goede communicatieve en georganiseerde vaardigheden, is fiexible in zijn 
werktijden, representatief, oprecht en betrouwbaar. 
























BJNpw 


DIASABRA 28 SEPTEMBER 


A10 ICLASIFICAD0 


Clasificado 


ECONOMICO 



Personal GRATIS max. 20 palabra 


PASA LAGA BO AVISO NA OFICTNA DI BON DIA 
ARUBA WESTSTRAATW22 FOR D1 9:0OAM-4:OE>PM 


Email nos na 

cla ssifi&diSte s j jnv.com 


TABENDE 

Commercial property in Bar- 
cadera, build-up 424 m2, land 
2400 m2 for $337.000 
Tel. 593 6318 


TAHUUR 

Apt. na Tanki Leendert pa 2per- 
sona Afl.700/luna y Afl.700 dep. 
utilities apart pa drenta 1 Sept. 

Tel: 567288 


SERVICIO PUBLICO 

ta yuda busca cas 
pa cumpra of huur 

Tel. 563 1449 


FOR RENT 

Timeshare La Cabana 
to rent studio 
24 oct. to 29 oct. 2019 

Tel.641 6184/583 8132 


SERVICIO PUBLICO 

ta haci tur tipo di trabou 
di costurera 

Tel. 593 2085 


TA BUSCA 

Un hende cu portraha bon, 
un tapa di pos mediano 

Tel. 587 2357 


TA BENDE 

un cas: 3 camber / 2 baño 
na Primavera, Awg.395.000 

Tel.592 9966 


SERVICIO PUBLICO 

Mi ta ofrece servicio di 
electricidad en general, 
problema cu corto circuito 
y mantencion 
Tel. 566 5026 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


TAHUUR 

Apart solamente pa pareha 
Yama pa mas informacion 

Tel : 568 4209 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


TA BUSCA 

un cas barata pa huur den cu- 
nucu den un luga tranquil. 

Tel: 7417607/ 7417609 


TA BUSCA 

Handyman 

pa mita dia un biaha pa siman. 
Mantencion pa fo y rond cas. 
Paga cada biaha, pa ora 
Tel. 587 2357 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


Te Huur en of Te Koop 

Woonhuis plus Omheining 
2slaapkamer, Ibadkamer 
keuken/woonkamer 
voor/acherporch Babijn 
1650 florin P/M plus borg 
Tel. 7417262 


AB0NA PA SOLAMENTE AFL. 38,- PA LUNA Y RICIBITUR DIA B0 CORANTNAN PREFERI 

MAS CERGA Dl BO! 



Yena akt bao e sigutente informacion 

Telefon 


□ Cobranza na Cas. 

□ Cobranza na Trabao. 

Nombercompleto: 


□ Paga via Banco (Standing Order) Aruba Bank no:33266 8 

□ Paga Aruba Bank AB0 0NUNE . 

Adresdi entrega:. 


□ Paga CMB 0NLINE . 

Adresdi cobranza:. 


□ Personal na ofidna di Bon Dia Aruba. 

□ Pone den Box. 



□ Tira den Cura. 

Paqo Adelanta: 

□ 3 Luna 

□ 6 Luna CH 1 aña 

Yama na telefon: 582-7800 of manda un email na accounting@bondia.com 

www, bondia.com 


TAHUUR 

casita muebla pa 1-2 
persona(sin mucha) serio y re- 
sponsabel, situa central na San 
Nicolas. Excl. awa y coriente 
Yama 9am-5pm 
Tel. 594 2502 


SERVICIO PUBLICO 

Christina God Gifted Spiritualist 
I specialize in love marriage 
I will reunite the separated 
I remove all evil negative 
energy 

I succeed where others have 
failed fast immediate results 
1-561-557-9540 


TA BUSCA 

Dama ta busca trabow pa haci 
oficina, negoshi of cas limpi 

Tel. 566 2406 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel : 746 0518 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


FOR RENT/TAHUUR 

1 Apartment full muebla 
cu airco incluye gas, awa, elect. 
Por drenta awe mes, ta keda 
highway Sta. Cruz 
Contact Cel. 741 8637 
of 899 0746 

TAHUUR 

Bachi pa tur ocasion 
Tel. 749 2533 


TAHUUR 

un cas 

3 kamber/2 banjo, exclusivo, 
Afl. 2.750,- p luna, Monte 
Verde Residence, jama 

Tel.592 9966 


TABENDE 

BBQ Grill tipo cilinder 
“criyoyo” duradero 
Prijs Afl.250 
Tel. 569 7787 

SERVICIO PUBLICO 

Construction 

remodelacion di cas, traha cas 
apartment, traha y drecha dak, 
electricidad, verf pega mosaico ; 
traha cura, plomeria. Bon prijs 

Tel.593 3141 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


TABENDE 

un cas na Caya Solo/ Tarabana 
Residence di 3 camber y 2 
baño, pa Fls.350.000 yama na 

Tel. 593 6318 


SERVICIO PUBLICO 

Mi ta ofrece servicio di electri- 
cista en general corto circuito y 
mantencion 

Tel.566 5026 


TABENDE 

Isuzu Trooper 1990 
Afl.1500 

Mitsubishi Montero 1999 
Af1.3000 

Cel. 597 7815 


TA HUUR 

1 Studio apt. muebla (airco 
separa) pa Fls.850 serka di 
higway di Santa Cruz. 
Hende serio so ! 

Tel.741 8637 / 699 0746 


TAHUUR 

apt. studio muebla pa 1 per- 
sona serio y responsabel situa 
central na San Nicolas 
excl. awa y coriente (no mas- 
cota).Yama di 9am-5pm 
Tel.594 2502 

TAHUUR 

Apartment full muebla. Incl. 
awa, excl. coriente. Vecindario 
Tele Aruba. 

Pa mas info yama 
Tel.593 8488 / 593 7755 


SERVICIO PUBLICO 

recojemos todo tipo de basura 
(nevera, estufa, etc) 

Tel. 564 1979 


TAHUUR 

un apartament di 1 kamber, 
exclusivo, pa 1 persona, Afl. 
750,- mas 1 luna di deposit. 
Reamuurstraat, Companashi 

Tel.5929966 

TABENDE 

Toyota Yaris 2008 color preto, 
automatic. Pa mas info yama 

Tel. 592 6657 


SERVICIO PUBLICO 

Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 

Tel : 569 7539 /737 3993 

Robert Arends: 


Ki dia SETAR? 


ORANJESTAD - Ta sim- 
pel SETAR, ahusta boso 
computer di tal manera 
cu saldo di carchinan pa 
celular ‘prepaid’ por wor- 
do uza tanten cu tin placa 
disponibel riba e carchi/ 
cuenta. 

E placa cerca boso, SETAR, 
riba carchi/ cuenta di celular 
prepaid ta di boso cliente y 
no di boso, SETAR ! 

No ta husto cu un cliente cu 
tin saldo pa su celular pre- 
paid cerca boso, SETAR, no 
por haci yamada for di su ce- 


lular prepaid, pasobra boso 
computer ta blokia e celular 
prepaid a base di un periodo 
cu e carchi ta valido en bes 
di blokia e celular ora e saldo 
caba! 

Defmitivamente SETAR, 
boso sistema ta un forma di 
ladronicia rafma cu boso, SE- 
TAR, ta aplica pa horta boso 
clientenan di celular prepaid! 

No tin ningun instancia ni 
politico cu por señala y caba 
cu e ladronicia rafma aki di 
SETAR? 



Helen Mangroelal: 

Un Proyecto Hortus Botanicus (Hardin Botanica) lo beneficia 
educacion y amor pa nos medio ambiente 


ORANJESTAD - Mi per- 
sona ta sumamente con- 
tento cu por fin Gobierno 
di Aruba ta duna balor 
di establece un proyecto 
‘Hardin Botanica’ riba nos 
Isla. 

Den pasado como Presi- 
dente di Womens Club of 
Aruba 1980-1982 mi a lansa 
nos campaña insular ‘Help 
Keep Aruba Clean and Beau- 
tiful’, asina mi a presenta e 
idea pa nos establece un Bo- 
tanical Garden como vehi- 
culo educacional pa yuda nos 
muchanan di scol siña, cuida 
conoce, stima protege nos 
medio ambiente. 

Un grupo special di miem- 
bro di Womens Club tabata 
tur aña hopi activo den tur 47 
scolnan basico rond Aruba e 


tempo cu lectura educativo 
pa proteccion di nos flora 
y fauna y medio ambiente. 
Womens Club a ricibi hopi 
reconocimento y ayudo pa 
nan actividad escolar. Com- 
panianan den pasado cu sem- 
per a sostene proyectonan di 
scol pa menciona algun An- 
traco’ Enid y Chobby Croes, 
Eduardo de Veer di Meta 
Corporation, Don Mansur, 
Edwin de Cuba, algun a bay 
laga nos pero semper den 
bida a aporta na e causa cu 
amor pa cuido di nos natura- 
lesa. 

Awendia e atencion pa medio 
Ambiente ta exigi un maneho 
hopi mas amplio y profe- 
sional. Nos maneho diario 
ta exigi un atencion cu mas 
bista riba e desaroyo rapido 
di un efecto creciente y alar- 


mante di keintamento global 
den nos region y atmosfera. 
Aunke nos ta adverti di ta 
fuera di e ‘hurricane belt’ 
nos mester keda alerta y keda 
tuma accion preventivo. Pa 
nos establece un Hardin Bo- 
tanica nos mester studia bon 
e beneficionan y dañonan, 
pensa bon con nos ta bay yega 
na un proyecto duradero y 
exitoso. Un Hardin Botanica 
mester ta uno cu lo sirbi nos 
pa un bida largo uno cu nos 
por pasa over pa nos futuro 
generacion. 

Imagina bo un idea pa dies 
planta mata riba un tereno 
designa. Un tera cu cada dia 
y aña ta birando mas y mas 
cayente. No way, laga mi ta 
honesto cu bo, esaki ta un 
mal idea. Esaki no lo duna 
ningun resultado positivo di 


termino largo. No papia mes 
di e costo di awa y manten- 
cion y otro utilities. Ta p’esey 
mi kier sugeri un idea. 

Prome Stap number 1- Go- 
bierno papia cu TNO Aruba 
Pakico mi a sugeri TNO. 
Den mundo di tecnologia 
en combinacion cu experi- 
encia innovativo cientifico 
den proceso di horticultura 
of cualkier forma sostenibel 
nan ta miho prepara. Na mi 
opinion TNO por yuda Go- 
bierno trece e plan ‘to the 
next level’. TNO ta mas pre- 
para pa enfrenta e retonan y 
crea un plan total cu ta bay 
ta uno eficiente pa cu costo 
y energia, moderno,y facti- 
bel un plan di accion cu un 
contenido mas serio y pro- 
fesional.TNO Aruba hunto 
cu un architect por diseña 


un espacio sostenibel cu en- 
ergia solar, un edificio cu 
na mi idea tin un dak di un 
forma di un dome of octa- 
gon asina capta e solo di dia 
den tur skina. Un sistema di 
un instalacion di aparatonan 
pa regula awa y un tempera- 
tura ideal pa vegetacion. Un 
grupo di ingeniero tecnico di 
TNO por studia y investiga 
cual sistema di horticultura lo 
ta mas rekeri y na nos benefi- 
cio. Awe tin hopi sistema, na 
China y India y mas. E Plan 
M Hardin Botanica", por hasta 
amplia e proyecto cu un De- 
partamento di Fauna cu un 
"Life Water Park Aquarium" 
asina e proyecto por bira un 
atraccion turistico y genera 
entrada y oportunidad nobo 
pa trabou. Tur empleado y 
tour guides mester ta obliga 
di sigui un curso special di 
conocemento di tur e materia 
di tur mata su nomber den e 
idioma Latin y Papiamento 
Crioyo. TNO por hasta bin 
na remarca pa Technische 
Bijstand si nan entrada e re- 
porte fmal "Hortus Botanicus 
Aruba M of M Hardin Botanica M 
na Gobierno Hulandes afd. 
Milieuzaken en Bureau Bu- 
itenlandse Betrekkingen. 

Mi tin tur confiansa cu hasta 
por logra haya Ayudo Tech- 
nico di un Tuin architect of 
Agrarische deskundige di 
Universidad di Wageningen 
of Hortus Botanicus Leiden. 
Mi ta spera cu nos Gobierno 
por tuma un decision cu lo 
crea un miho posibilidad pa 
realisa un proyecto di mayor 
importancia. Uno na bien- 
estar general cu su beneficio 
permanente pa Comunidad 
helenmangroelal@aol.com 

A 12 lOPINION/RIBA CAYA 


Robert Arends: 

‘Reunion di Parlamento di 2 Oktoberfest 2019’ 



ORANJESTAD - Lesando e anuncio di re- 
union di Parlamento pa dia 2 di october 
2019, por compronde cu Parlamento kier bay 
pidi Gobierno splicacion ariba e cambio di 
‘Landsverordening Aruba Tijdelijk Finan- 
cieel Toezicht’ cu Gobierno a wanta. 


Nos na Aruba a vota pa nos representantenan den 
Parlamento di Aruba y definitivamente no pa e 
Ministernan den e Gobierno cu nos a haya despues. 
Tampoco nos no a vota ni pa Knops ni pa CAFT. 
Cada ken por saca nan conclusion. 

Si ainda Gobierno no a logra sincronisa su maneho 
na decision di Parlamento, anto Parlamento despu- 
es di ricibi splicacion di Gobierno lo mester dicidi 
di duna Gobierno tempo pa adapta su maneho na 
decision di Parlamento. 

Esaki, den e caso aki, lo significa duna Gobierno 
instruccion: 

1. Pa Gobierno bay adapta e protocol firma 
cu Hulanda na e decision di Parlamento y 

2. Instrui Gobierno pa no aplica e protocol nobo 
sin bendicion di Parlamento. 

E principio cu Gobierno ta firma algo y despues ta 
pidi Parlamento pa ratifica loke a wordo firma ta un 
mecanismo normal mundialmente. 

Nada straño ni inusual. 



Bureau City Inspector a soluciona problema 

Cas den Dominicanessenstraat ta causa 

molester pa scol 



ORANJESTAD - Bureau 
City Inspector riba vari- 
ous melding a sali con- 
trola un cas den Domini- 
canessenstraat pazuid di 
Maria College, unda cu e 
scol tin molester door cu 
adictonan a kibra e porta 
di glas y ta drenta pa uza 
droga. 

En berdad ora team di BCI 
a yega na sitio por a ripara 
cu e porta di glas dilanti ta 
kibra y paden e agentenan 
a constata tambe restonan 
di pipa cu ta wordo uza pa 
huma droga. Tambe a ripara 
cu tin un borchi di un Real 
Estate poni na e cas. 

Mesora a cuminsa sondea pa 
wak kico por haci cu esaki. 
A tuma contacto cu e Real 
Estate y nan a duna nos di 
conoce cu e doño ta biba na 
Hulanda y cu nan ta encar- 
ga pa bende e cas p’e doño. 
BCI a splica e Real Estate cu 
e cas ta un molester p’e scol 
y p’e bisindario, door cu 
adictonan ta uz’e pa huma 
nan droga den dje y cu esaki 
absolutamente no ta un bon 
ehempel, specialmente p’e 
muchanan di scol. A splica 
nan tambe si nan por tuma 
contact cu e doño y splik’e e 
problema di biaha, pasobra 
e situacion aki no por sigui 
asina. 


E siguiente dia, agentenan 
di BCI a ripara cu e Real Es- 
tate a kita nan borchi for di 
riba e cas. Un siman despu- 
es, e doño a yama BCI for 
di Hulanda. BCI a splik’e 
cu su cas ta wordo uza pa 
e adictonan y cu esaki ta 
un hopi mal ehempel p’e 
muchanan. E doño a laga 
di conoce cu e Real Estate 
no kier bende e cas mas p’e, 
pero e lo tuma pasonan di 


biaha pa laga cera e porta. 
Un siman despues e agen- 
tenan a pasa controla y en 
berdad e porta a wordo cera 
cu bloki di cement. 

Personal di Maria College a 
keda super contento cu es- 
aki. Segun nan, despues di 
2 aña porfm a logra pa cera 
e cas p’e adictonan no sigui 
drenta. BCI ta gradici coop- 
eracion di e doño di e cas. 




Cantidad di mata y palet 
riba caya 



ORANJESTAD - Agentenan di Bureau City Inspector 
durante control a haya un cantidad di desperdicio den 
caya Frere Johannes. 

Durante control pabou di brug den Paradijswijk, den caya 
Frere Johannes, a bin topa cu hopi desperdicio di cas di dife- 
rente mata y palet. 

Mesora BCI a papia cu e doño di cas unda a dun’e 1 siman 
pa retira tur esaki. BCI a controla, y a constata cu e doño a 
cumpli cu e peticion, y BCI ta gradicie pa su cooperacion. 


































b npm 


Dos auto a accidenta na 
crusada banda di Top Car 

ORANJESTAD - Na e crusada banda di Top Car riba 
Caya Ernesto Petronia a sosode un accidente diahuebs 
mainta entre dos auto. 


E chauffeur den un Nissan March no a duna preferencia ora 
di subi caminda, y a dal den un Suzuki Swift. Ambos auto a 
haya sla, y debi na e impacto un persona tabata sinti dolor na 
curpa. 


Polis di trafico y roadservice tabata presente pa tuma dato. 






Autoridadnan ta yuda 
cu limpiesa 



ORANJESTAD - Team di Bureau City Inspectors a 
ricibi un yamada cu na un cas na Papaya tin hopi sushi. 


Team di BCI a dirigi na e luga y cu ayudo di Serlimar, a haci 
e luga limpi. 

Homber ta insulta trahadonan di KFC 
y hasta clientenan den rij 


ORANJESTAD - Diahuebs den oran- 
an di anochi, den e drive-thru di KFC 
na Playa un auto a yega para den rij y 
cuminsa basha pito sin fin. 

E homber den e auto a cuminsa grita tur 
hende y hasta a insulta e trahadonan di 
KFC. 

Te hasta e clientenan den rij e homber a 
cuminsa na insulta nan y coba mama. E 
homber a baha for di su auto y bay insulta 
un dama y un homber, y aki cos a bay for 
di man. 

E homber a haya su mes mal sirbi y a bay 
vloer. E homber a kibra un boter di glas pa 
hinca e manager di e luga, pero nan a logra 
domin’e. Polis a presenta na e sitio pa tuma 
dato y a detene e homber 

A14 |INTERNACI0NAL 


Di dos ola di protesta cu 
enfoke riba accion pa clima 


Brexit sin acuerdo lo laga Reino Uni 
cu falta di medicina 



BERLIN (AP) - Miles di 
studiante a subi caya rond 
di mundo pa un di dos 
protesta, demandando 
accion contra cambio cli- 
matico. Protesta ta inspira 
pa hoben di Suecia, Greta 
Thunberg, kende a papia 
cu lidernan di Nacionnan 
Uni durante e cumbre na 
New York. 

Ayera a tuma accion na New 
Zealand, unda cu hoben a 
marcha na e parlamento di 
Wellington, teniendo e pro- 
testa mas largo eynan. Na 
Italia, mas di 100.000 a reuni 
na e capital Roma, unda cu 
manifestante tabatin pancarta 
di ‘cambia sistema, no e cli- 
ma’ of e palabra ‘futuro’. 
Marcha a tuma luga na 180 
localidad na Italia. Minister 
di Educacion di Italia a bisa 
cu studiante nan no lo bay 
penalisa studiantenan pa keda 
ausente di scol. 

Miedo pa e impacto di kein- 
tamento global riba gen- 
eracionnan hoben a lanta 
protestanan na India, Spaña, 
Portugal, Sucecia, Finlandia 
y Hulanda, un siman despues 
cu centenares di miles a rally 
mundialmente prome cu 
cumbre di ONU. 

Na Berlin, activistanan di 
grupo Fridays for Future a 


enfrenta yobida persistente 
pa denuncia un pakete di 
medida cu gobierno Aleman 
recientemente e acorda pa 
disminui emision di gas di 
invernadero di e pais. Exper- 
tonan ta bisa cu e propuesta 
ta cay cortico di locual ta nec- 
esario si e pais #6 den emis- 
ion lo alcansa su meta pa e 
acuerdo di Paris 2015. 

Actor Javier Bardem a uni cu 
hobennan den demostracion 
di San Sebastian cu a tuma 
luga na Spaña. Bardem ta 
promoviendo un documen- 
tario cu el a traha cu Green- 
Peace. 

Thunberg ta planeando pa 
atende protesta na Montre- 
al. Na Wellington, Katherin 
Rivers, di 18 aña di edad y 
studiante di Universidad, a 
bisa cu ta bon pa mira hende 
hoben ta tumando accion y 
responsabilidad personal pa 
marcha. 

“Nos mester stop cu e hen- 
de cu ta haciendo placa riba 
lomba di cambio climatico. 
E companianan di petroleo 
grandi, industria di producto 
di lechi. Nos mester trece 
cambio pa futuro. Thunberg 
a cuminsa su so, awo miyo- 
nes di persona ta sigui su 
stap. E mester ta orguyoso di 
su mes”, el a bisa. 


LONDON (AP) - Vigilan- 
tenan di gobierno di Re- 
ino Uni ta bisa cu tin un 
cantidad significante di 
trabou pa haci pa tin sigu- 
ransa cu e pais tin suple- 
mento adecua di remedi 
licencia den caso no logra 
un acuerdo di Brexit. 

Den un reporte ayera, Na- 
tional Audit Office Britanico 
a bisa cu capacidad di trans- 
porte adicional contrata pa 
Reino Uni pa manda pro- 
ducto a traves di Canal Ingles 
lo por no ta operacional te cu 
fin di november - un luna 
despues di e fecha limite di 
31 di october pa Reino Uni 


WASHINGTON (AP) 
- Cas Blanco y Departa- 
mento di Husticia a haya 
sa tocante preocupacion 
pa presidente Donald 
Trump di un oficial di 
CLA alrededor di mesun 
momento cu un individ- 
uo a entrega un keho di 
‘whistleblower’ cual awo 
ta den center di un inves- 
tigacion di impeachment, 
segun un oficial Mericano 
y otro persona familiar cu 
e asunto. 

E detayenan nobo ta yuda 
delinea e detayenan di un 
yamada di Trump cu e lider 
Ukraniano, Volodymyr Zel- 
enskiy, den cual el a presiona 
pa un investigacion riba un 
rival politico, a reverbera a 
traves di gobierno Mericano 
y den e rangonan halto di su 
agencianan di inteligencia y 
cumplimento di ley. 

E oficial di inteligencia ini- 
cialmente a entrega un keho 
tocante e trato di Trump 
pa Ukrania cerca CIA, cual 
despues a alerta Cas Blanco 
y Departamento di Husticia. 
Dia 12 di augustus, e oficial a 


bandona Union Europeo. Di 
e mas di 12,300 remedi licen- 
cia na Reino Uni, como 7mil 
ta yega for di of a traves di 
UE, principalmente a traves 
di e Canal. 

Meg Hillier, presidente di 
comite cu ta supervisa ofi- 
cina di auditoria, a cualifica 
e problema como ‘profunda- 
mente preocupante’. “Si go- 
bierno haci un eror, lo por tin 
consecuencianan grave.” 

Alan Boyd, di Academy of 
Medical Royal Colleges, ta 
bisa cu pashent di epilepsia 
ta un preocupacion particu- 
lar den caso di cualkier falta 


bati alarma separa, e biaha aki 
cu inspector general di co- 
munidad di inteligencia, un 
proceso cu a duna e individuo 
mas proteccion legal como 
‘whistleblower’. E tempo ey, 
e reporte cual tabata enfoke 
di audiencia congresional si- 
man aki, a keda priva. 

Pero informacion tocante e 
‘whistleblower’ ya caba ta- 
bata pasando den e adminis- 
tracion. Un abogado di Cas 
Blanco, John Eisenberg, y un 
oficial di CIA a alerta cabe- 
sante di division di siguridad 
nacional di Departamento di 
Husticia tocante e keho na 
CIA. 

E fechanan ta lanta pregunta 
tocante con Cas Blanco y 
Departamento di Husticia a 
maneha e segundo keho aki. 
E administracion a blokia 
congreso di mir’e, y a entrega 
un version redacta na legisla- 
donan e siman aki despues cu 
e investigacion di impeach- 
ment a cuminsa. 

Fiscalnan di Departamento 
di Husticia a revisa un tran- 
scripcion di e yamada Trump- 


di medicina, notando cu ‘un 
atake por tin un efecto cu ta 
cambia henter bida’. 

Dr. David Nicholl, un neu- 
rologo cu a yuda redacta e 
plan di Brexit sin acuerdo, 
y a expresa publicamente su 
preocupacion e luna aki, a 
bisa cu el a sinti su mes vin- 
dica pa e reporte. E1 a bisa cu 
durante su trabou di consulta 
pa gobierno, tabatin preocu- 
pacion tocante suplemento 
adecua pa tratamento pa 
condicionnan incluyendo 
epilepsia, malesa di Parkin- 
son, diabetes y algun cancer 
incluyendo leucemia. 

“No ta kere nos tin eviden- 
cia cu nos ta na un situacion 
miho cu antes”, el a bisa. 
Tambe cu politico Britanico 
ainda ta nenga pa reconoce 
honestamente e daño cu lo 
causa pa e pashentnan di e 
pais si tin un salida sin acu- 
erdo”, Nicholl a bisa. 

E1 a bisa cu lo tin aumento na 
malesa y morto si Reino Uni 
sali di e bloc sin un acuerdo 
di divorcio. 


Ukrania - e record oficial di 
Cas Blanco - y a determina 
cu no a comete ningun cri- 
men. Comite di inteligencia 
di Cas Blanco a revela e keho 
di e whistleblower diahuebs. 
E carta di nuebe pagina ta de- 
taya e yamada entre Trump y 
Zelenskiy y tambe ta acusa cu 
Cas Blanco a purba di Tock 
down’ detaye di e yamada 
door di move na un sistema 
sigur y clasifica di computer. 
Ademas ta detaya interac- 
cionnan extenso entre Giu- 
liani y oficialnan Ukraniano. 

E persona familiar cu e asun- 
to a confirma cu e whistle- 
blower ta un oficial di CIA. 

Con Cas Blanco y departamento di husticia 
a haya sa di ‘whistleblower’ 

Estreno di ‘Ken ta basha abou’ 


ORANJESTAD - E obra 
teatral multifacetico ‘Ken 
ta Basha Abou’a conoce su 
estreno dia 22 di septem- 
ber den Cas di Cultura. 
Faritah Luidens, mihor 
conoci como Tica Basha 
Abou, a celebra su di 50 
aña den farandula cu un 
regalo pa pueblo, esta un 
show varia masha bon 
mes hinca den otro. Can- 
to en bibo, baile, teatro, 
comedia, musica y film a 
deleita un Cas di Cultura 
yen yen, di comienso te na 
final. 

Recuerdonan di antes y nos- 
talgia a pasa nos dilanti, in- 
cluyendo un tremendo video 
di un Faritah pichon pichon 
cantando ‘Saminamina - E1 
negro no puede’ cu e grupo 
Chaché di Hulanda. Recu- 
erdonan tambe di Faritah su 
mama y abuela cu a inspir’ele 
pa canta pa expresa su mes 
pa medio di su bunita voz. 
Partinan emocional a wordo 
intercambia cu partinan chis- 
toso durante e show. Canto 
acompaña pa piano y fio a 
bay over den film y teatro, y 
canto cu trio Los Hermanos 
a deleita despues di inter- 
medio. Tica Basha Abou a 
pone nos hari te bastro den 
un sketch picaro! Tica, cu 
ta hopi caotico, a drenta un 
luga ful robes riba su prome 
dia trabou na un 'call center'. 
Awel, hera Tica a bira un sor- 
to di 'call girl’. Imagina bo! 

E elenco grandi ta consisti di 
Richard Dabian, Semi Chah- 
mi, Alex y Irina Berkley, Lil- 
ian Pieters, Yvonne Spellen, 
Elsa Krozendijk, Fernando 
Luidens, Jan Weerdervoort, 
Angelo Kock riba piano, 


Omar Kock riba fio, Trio los 
Hermanos, Mitsy y Edward 
McCollum, Lukee Croes y 
ta conta cu un elenco tras di 
cortina cu Luty Martinez na 
encargo di backstage y Omar 
Brown na encargo di tec- 
nica di lus y sonido y Jason 
Croes na encargo di video y 
multimedia. Publico a reac- 
ciona sumamente contento y 
positivo y a elogia e show tre- 
mendamente. No semper tin 
obranan local di teatro, pues 
esaki berdad ta un momento 
pa disfruta di uno di taya. 

Ministerio di Finanzas, Eco- 
nomia y Cultura y tambe 
Guardian Group a duna Fari- 
tah un reconocimento na fi- 
nal ora e show a caba, tur sub- 
rayando e talento di Faritah y 
e trabou cu el a bin ta haci en- 
treteniendo nos pueblo di un 
manera sano. Departamento 
di Cultura a duna reconoce- 
mento na Faritah y tambe na 
e backstage crew boluntario, 
esta Luty Martinez, Harold 
Pereira, Magda Nicolas y 
actornan Elza Krozendijk y 
Yvonne Spellen. 

Tin tres dia mas pa disfruta 
di e show na Cas di Cultura. 
Regala un experiencia feliz 
na un persona stima of na 
un persona cu kisas no por 
ta feliz tur dia pa motibo di 
su situacion. Un bon hari y 
un sonrisa por yuda sana un 
curason y laga e wowo mira 
un horizonte mas bunita y un 
mañan menos pisa. 

Dianan 3, 4 y 5 di october 
‘Ken ta Basha Abou’ta cum- 
insa 8pm na Cas di Cultura, 
y porta lo habri 7:30pm. Pa 
mas informacion yama 582- 
1010 . 

A certifica miembronan di Aruba Lions 
Club pa midi sucu 


Minister Besaril a ricibi 
buki riba literatura di Aruba 


ORANJESTAD - Tabata 
un anochi historico, cu 
presencia di PCC Lion 
Luis Olarte di Districto 
35a biaha bin special- 
mente pa Aruba pa e oca- 
sion hopi special aki, cu 
ta pa presencia e certifi- 
cacion di miembronan di 
Aruba Lions Club como 
mididonan oficial di sucu 
den sanger. 

Despues cu PCC Luis Olarte 
a duna un splicacion cortico 
di e meta di e accion unico 
aki, a sigui un presentacion 
en extenso di doctor Vis, 
kende ta tambe president di 


Fundacion Diabetes Aruba ya 
pa varios aña caba. E a splica 
cu masha detayenan mes di e 
riesgonan cu tin ora un per- 
sona ser diagnostica cu diabe- 
tes. Mas importante ainda ta e 
splicacion cu el a duna cu bo 
tin di cambia bo habitonan di 
come y haci movecion y pur- 
ba pa preveni e malesa aki. Na 
2015 e cifra di pashentnan na 
mundo cu ta sufri di e malesa 
aki ta 440 miyon y si cosnan 
keda mescos pa fin di 2040 lo 
tin 642 miyon di persona cu 
ta sufri di diabetes. 

Despues di e presentacion e 
miembronan mester a haci 


un test y na unda tur a pasa 
y a ricibi nan certificado for 
di man di dokter Vis. Mes ora 
su tras, bao guia profesional 
di e dokter, nan por a prac- 
tica entre nan mes y a midi 
nan sucu den sanger. Aruba 
Lions Club a cera un acu- 
erdo pa bay traha hunto cu e 
Fundacion Diabetico Aruba y 
organisa diferente dianan pa 
screen publico en general. 

Nos ta haci uzo di oportuni- 
dad aki pa gradici PCC Luis 
Olarte, representante di dis- 
tricto 35N y dokter Vis pa 
nan valioso cooperacion pa a 
haci e ocasion aki un exito. 





DEN HAAG - Reciente- 
mente Minister Plenipo- 
tenciario Guillfred Be- 
saril a ricibi un ehemplar 
di e buki Aruba in literair 
perspectief ’ di e escritor y 
ensayista Arubano Henry 
Habibe. 

Den su buki sr. Habibe a haci 
un investigacion riba litera- 
tura Arubano entre 1905 te 
cu 1975. Durante un bishita 
di sr. Habibe na Unoca na 
2007 y den un combersacion 
cu directora di Unoca Lupita 
Gil, ela bisa di ta desea cu e 
por nifica algo pa Aruba riba 
e tereno literario. Unoca na 
e momento ey tabata tin in- 


teres pa un buki riba litera- 
tura Arubano y asina Henry 
Habibe a cuminsa cu su in- 
vestigacion cu a resulta den 
e buki Aruba in literair per- 
spectief - Tussen traditie en 
vernieuwing: 1905 - 1975’. 

Besaril a gradici sr. Habibe 
pa e ehemplar di e buki y a 
bisa di tin hopi aprecio pa e 
investigacion y publicacion 
di e buki. Di e manera aki un 
gran parti di nos cultura lit- 
erario ta documenta, asina e 
mandatario a comenta. 

Potret ta cortesia di fotografo 
Nico van der Ven. 



Fundacion Lanta 
Papiamento den encuentro 
di CaribResearch 
Foundation 


ORANJESTAD - Siman 
pasa, algun miembro di 
directiva di FLP a par- 
ticipa na un encuentro or- 
ganisa pa CaribResearch 
Foundation, relaciona cu 
investigacion cientifico 
den tur ramo pa Aruba. 

Durante e encuentro aki, e 
miembronan a haya opor- 
tunidad pa participa den un 


dialogo habri, critico, respet- 
uoso y profesional, relaciona 
cu e necesidad di investiga- 
cion riba diferente area den 
nos comunidad. 

Na nomber di directiva y de- 
mas miembro di Fundacion 
Lanta Papiamento, nos ta 
gradici CaribResearch Foun- 
dation pa e invitacion y nos ta 
desea nan tur clase di exito. 

Alumnonan di Colegio Pastoor Kranwinkel a siña mas di reciclahe 



ORANJESTAD - EcoTech 
a haci un presentacion 
di reciclahe di sushi na e 
alumnonan di lste klas di 
Colegio Pastoor Kranwin- 
kel. A comparti diferente 
informacion di kico tur 
EcoTech ta haci cu des- 
perdicio. Tambe riba e 
procedura nobo di man- 
damento di desperdicio 
procesa na paisnan cu ta 
recicla. 

Ing. Alfredo G. Riuz, Direc- 
tor di EcoTech y EcoGas, a 
enfatisa cu ta masha impor- 
tante pa educa e hobennan 
riba futuro di maneho di 
desperdicio, na un forma du- 
radero y eficiente. Hopi bi- 
aha ta enfoca mas riba hende 
grandi, pero ta lubida riba e 
muchanan mes. 

Tabata un placer pa EcoTech 
di por a comparti cu e 
muchanan tur locual ta haci 
na Aruba cu reciclahe. E in- 
teraccion di e muchanan ta- 
bata tremendo. Nan a bin cu 
preguntanan y cierto preo- 
cupacion. E meta fmal ta pa 
mira con pa conscientisa e 
muchanan. Asina aki nan por 
bay bek cas y bisa mayornan 
con pa atende cu desperdicio 
na cas, na luga di solamente 
benta e sushi afo. 

Colegio Pastoor Kranwin- 


kel a acerca EcoTech, pero e 
empresa ta dispuesto di haci 
presentacion na tur otro scol. 
Loke cu Alfredo Riuz a com- 
pronde ta cu e presentacion 
aki tabata un proyecto piloto 


y semper por actualisa e sto- 
rianan di reciclahe. Tambe pa 
splica kico tur ta haciendo na 
Aruba, hopi biaha hende no 
sa con hopi EcoTech ta re- 
cicla caba. 





H 

Minister di Finansa, 

Asumonan Economico y Cultura 




Turismo ta e motor principal di 
nos economia, ban cuid'e. 

- ml. Xiomata $uiz-fflaJulo 











































Coredo rival ta yuda Arubiano crusa linea final den campeonato mundial 



DOHA, Qatar (AP) — No 
tabatin mester di holoshi 
of cinta pa midi e campe- 
on di mas grandi den e 
prome anochi di campe- 
onato mundial di track 


and field. E medaya di oro 
pa espiritu deportivo a bay 
pa Braima Suncar Dabo, 
e coredo di 5km di Guin- 
ea-Bissau kende a stop su 
propio carera pa yuda su 


competido di Aruba yega 
final ayera nochi. 

Dabo a sostene un Jonathan 
Busby exhausto, y hunto nan 
a lucha rond e ultimo birada 
y riba e linea final, cu un 
gran aplauso, maske e otro 
coredonan a crusa 5 minuut 
antes. Busby, di Aruba, a col- 
lapse riba e pista y a wordo 
poni riba un rolstoel pa staf 
medico. 

“Cualkier atleta den e situa- 
cion aki lo a haci mescos”, 
Dabo a bisa mediante un tra- 
ductor. “Tabata algo normal, 


pa yuda un persona di otro 
pais, pasobra e tambe tabata 
representando su pais”. Lo 
unico cu Busby a bisa tabata 
‘danki’, Dabo a agrega. 

Tanto Busby como Dabo ta- 
bata e unico atletanan di nan 
pais na e campeonato mundi- 
al. Ambos a competi bou in- 
vitacion special cu ta permiti 
paisnan sin programanan 
fuerte di track y field manda 
un atleta na e campeonato, 
hasta si e atleta en cuestion 
no a cumpli cu standard di 
cualificacion. 


Dabo a cay hopi atras, y su 
meta no tabata pa cualifica 
pa e final, sino djis pa logra 
un best personal. Tempo di 
Dabo - casi cinco minuut 
mas cu e lider - oficialmente 
a keda graba como un best 
personal, hasta despues di 
a stop pa yuda Busby. Pero 
Dabo a bisa cu e no tabata 
mucho mas lihe den pasado. 

Oficialmente, Busby a keda 
descualifica. Sinembargo, e 
publico a explota den aplauso 
ora e y Dabo a crusa e linea 
final. 


Jamaal Williams di Packers elimina despues di dal su cabes 


GREEN BAY, Wis. (AP) 
— Running back di Green 
Bay, Jamaal Williams, a 
sali di cancha riba un ca- 
milla despues di a ricibi 
un golpi helmet-contra- 
helmet di defensive end di 
Philadelphia, Derek Bar- 
nett, riba e prome hugada 
ofensiva di e wega pa e 
Packers diahuebs anochi. 

Williams a catch un pase corto 
for di Aaron Rodgers prome 
cu a keda pega den un grupo 
di defensa di Eagles, y Barnett 
a yega na ultimo. Despues cu 
su helmet a dal contra esun 


di Williams, Barnett a ricibi 
penalisacion pa hunga innec- 
esariamente bruto. Williams 
a keda benta abou sin move 
riba e campo pa varios min- 
uut, mientras un team di per- 
sonal medico tabata check su 
condicion. E1 a hisa su brasa 
pa duna un señal di ‘thumbs- 
up’ mientras e tabata sali di 
e campo, y Barnett tabata e 
prome hungado cu a aserk’e 
pa curash’e. 

Packers a bay dilanti pa anota 
riba un hugada di touchdown 
di Aaron Jones, kende tabata 
e unico tailback sano despues 


di salida di Williams. 

Packers a anuncia cu Wil- 
liams por sinti y move tur su 
extremidad, pero el a keda 
afo pa resto di e wega mien- 
tras tabata evalua pa lesion di 
necky cabes. 

“Mi no tabata purbando di 
lesiona niun hende, pasobra 
esaki ta nos pan diario”, Bar- 
nett a bisa. “Mi no ta desea e 
parti ey riba niun hende. Mi 
a scucha cu e ta bon. Mi a pi- 
die dispensa despues, e sa cu 
esaki ta sport violento.” 



Delantero di Atlanta United ta nenga di hunga pa Venezuela 



CARACAS, Venezuela 
(AP) — Delantero di At- 
lanta United, Josef Mar- 
tinez, a bisa cu e no lo 
hunga pa team nacional di 
Venezuela tanten cu Ra- 
fael Dudamel ta coach. 

Martinez a post un declara- 
cion riba Instagram ayera, 
poco despues cu federacion 
di futbol Venezolano a anun- 
cia un team di 32 hungado pa 
e partidonan amistoso proxi- 
mo, contra Bolivia y Trinidad 
& Tobago. Martinez no tabata 
inclui den e team, a pesar 
di a anota 26 gol den Major 
League Soccer e temporada 
aki. 


Martinez a bisa cu el a haci 
e decision pa motibo di un 
‘relacion profesional cada bes 
mas deteriora’ cu Dudamel, 
pero a bisa cu e tin speransa 
pa algun dia hunga pa e team 
nacional atrobe. 

Dudamel tin e posicion di 
coach desde 2016, y no a duna 
comentario riba e anuncio di 
Martinez. 

Venezuela lo hunga con- 
tra Bolivia dia 10 di october 
proximo, y cuater dia despues 
lo enfrenta Trinidad & To- 
bago. Ambos partido lo ta na 
Caracas. 

Chepngetich ta soda na caminda pa oro den marathon 


DOHA, Qatar (AP) — 
Ruth Chepngetich di Ke- 
nya a sobrepasa calor in- 
menso y humedad pa gana 
e prome medaya di oro 
den campeonato mundial 
2019, den un victoria den 
marathon bou luz artifi- 
cial den anochi. 

Chepngetich a caba den 2 
ora, 32 minuut, 43 seconde 
y a crusa e linea fmal pa 
2:34am, ora local di Doha 
awe diasabra, den un carera 
cu a cuminsa mey anochi den 
un intento pa vence e calor. 

Tabata tur cos, menos com- 
fortabel. 


E condicionnan ora el a crusa 
linea fmal tabata: 31 grado 
Celsius, 77 porciento hume- 
dad, y niun rosea di biento. 

Bintitres di e 68 participante 
cu a cuminsa a retira pa ora 
cu Chepngetich a caba - un 
bon indicacion di e sufri- 
mento tumando luga rond di 
henter e caminda di 7km riba 
cual e coredonan a core seis 
buelta. 

Campeon defensor, Rose 
Chelimo representando Bah- 
rain, a bay cu medaya di sil- 
ver. 



Zidane ta bay bek na e formula cu a haci Madrid exitoso 


MADRID (AP) — Despu- 
es di un cuminsamento 
turbulento na e tempo- 


rada, coach Zinedine Zi- 
dane ta bayendo bek na e 
formula cu a haci Madrid 


exitoso ora el a tuma over 
tres aña atras. Zidane ta 
mirando su team ‘B’ pa 
purba tene Madrid den 
tur competencia, depen- 
diendo riba hobennan y 
hungadonan no uza fre- 
cuentemente den e team 
principal. 

Esey tabata e strategia cu el a 
uza den su prome temporada 
al mando na 2016, ora Ma- 
drid a gana tanto Liga Spaño 
como Champions League. 
“Mi tin tur confiansa den mi 
team”, Zidane a bisa, kende 
a bolbe e club na maart. “Mi 
tin 25 hungado hopi bon y 
nan a mustra con bon nan ta. 
Ora nan haya chens pa hun- 


ga, nan mester ta cla y nan 
mester hunga bon.” 

Zidane a uza apenas tres 
starter regular diaranson den 
e victoria 2-0 contra Osasuna 
na stadion Santiago Bernabeu 
den Liga Spaño. Unicamente 
e defensa Sergio Ramos y 
centrocampistanan Casemiro 
y Toni Kroos no a ricibi des- 
canso. Hasta portero Thibaut 
Courtois a keda for di lineup 
di starter, mientras Zidane a 
mira pa tene su starternan 
regular cla pa e derby contra 
Atletico Madrid awe. 

Adolescentenan Brazileño, 
Vinicius Junior y Rodrygo a 
anota contra Osasuna, locual 


a laga Madrid na cumbre di e 
liga prome cu e city derby na 
stadion Wanda Metropolita- 
no. “Zidane sa cu e por confia 
tur su hungadonan pa henter 
e temporada”, segun Rodry- 
go, di 18 aña di edad, kende a 
haci su debut cu team princi- 
pal di Madrid. 

Madrid ta invicto den e liga, 
pero a habri su campaña den 
Champions League cu un 
perdida 3-0 na Paris Saint- 
Germain. E lo ricibi Club 
Brugge tres dia despues di e 
wega contra Atletico, ora Zi- 
dane bay bek na su team prin- 
cipal cu ta conta cu Karim 
Benzema, Eden Hazard y 
Gareth Bale. 



Ex campeon mundial Nigel Benn bek den boxeo 


LONDON (AP) — Ex- 
campeon mundial di box- 
eo middleweight, Nigel 
Benn ta bolbiendo e ring 
na edad di 55 aña pa un 
pelea unico, bisando cu e 
kier ‘cera’ un carera man- 
cha pa abuso di droga, 
depresion, y fayecimento 
di su ruman homber. 

Benn, kende no a bringa pro- 
fesionalmente desde 1996, 
lo enfrenta Sakio Bika di 40 
aña di edad na Birmingham 
dia 23 di november proximo. 
“Ta planeando pa hopi largo”, 
Benn a bisa, kende su apodo 
di boxeo tabata ‘Dark De- 
stroyer’. 

“E pelea aki ta tocante ami”, 
el a bisa. “No ta pa fmansas. 
Semper tabata pa tin un cera- 
mento cu mi kier, cual mi no 
tabatin.” 


Papiando na un conferencia 
di prensa den su ciudad Lon- 
don, Benn a bisa cu e ta den 
e miho condicion fisico di su 
bida, y a compara su mes cu 
Benjamin Button, e persona- 
he crea pa F. Scott Fitzgerald 
cu ta embehece birando jong. 

“Mi ta sinti cu awo ta e mo- 
mento. Hende por bisa c bo 
tin 55 aña’, pero no tin di 
haci cu edad”, Benn a bisa. 
“Awo mi ta mas fit cu tempo 
mi tabata campeon mundial. 
No ta e ‘Dark Destroyer’ pa- 
sobra tur cos sinonimo cu e 
nomber ey no ta ken mi ta. 
Awo ta Nigel 'Benjamin But- 
ton’ Benn - mas bieu mi bira, 
mas fit mi bira.” 

E pelea contra Bika, un ex 
campeon WBC super-mid- 
dleweight, lo ta licencia pa 
British and Irish Boxing 
Authority (BIBA) na luga di 


e British Boxing Board of 
Control. 

Oficial medico principal di 
BIBA a bisa cu Benn ta fit pa 
bolbe e ring. “E testnan cu 
nos a haci riba Nigel Benn te 
awo ta indica cu su edad fisi- 
ologico ta sikiera 15 aña mas 
jong cu su edad cronologico”, 
profesor Michael Graham a 
bisa. “Esey ta test cientifico 
di sanger, scan MRI, funcion 
cognitivo, vet den curpa, etc.” 
Benn a bisa cu el a carga cu 
morto di su ruman homber 
henter su bida adulto, con- 
duciendo na uzo di droga y 
depresion. E1 a bisa cu e ta- 
batin pensamentonan suicida 
despues di su ultimo pelea, 
un perdida contra e Irlan- 
des, Steve Collins den un en- 
frentamento pa titulo WBO 
super-middleweight. 

Campeonato dedica na 3 destacante den futbol 

Osling Toppenberg tin un trayecto largo den futbol 





ORANJESTAD - E aña aki 
Arubaanse Voetbal Bond 
(AVB) ta dedica e campe- 
onato na 3 persona hopi 
conoci den futbol. Un di 
e personanan ta Osling 
S. Toppenberg, kende a 
cuminsa su carera na nivel 
nacional den e deporte di 
futbol cu su 14 aña, pero 
tambe tabata hunga base- 
ball y basketball. E tin un 
trayecto largo den futbol 
como hungado, coach, 
dirigente/bestuurslid LI- 
PROF y referee. 

E1 a cuminsa cu S.V Estu- 
diantes hunto cu su ruman 
Etty Toppenberg. E tabata un 
hungado di futbol cu sem- 
per a destaca como keeper. E 
tempo ey, Etty Toppenberg 
tabata capitan di team y ines- 
peradamente a manda Osling 
como keeper despues cu e 


keeper no tabata comporta su 
mes. E1 a sigui practica futbol 
di tal nivel y a haya oportuni- 
dad pa destaca representando 
Aruba y Antias den varios 
ocasion na nivel nacional y 
internacional. Osling ta agra- 
decido na Etty p’e oportuni- 
dad cu el a ricibi, tambe e ta 
gradici su ruman Yubi di a 
motiv’e pa ta responsabel ora 
di practica deporte. 

Osling Toppenberg a destaca 
cu Aruba Juniors na nivel 
Junioren y Hoofdklas, pero 
tambe a destaca cu R.C.A y 
Dakota. E1 a titula campeon 
na diferente ocasion cu e 
clubnan respectivo. E1 a hasta 
defende e bandera di R.C.A. 
contra S.V Estrella, cual wega 
el a hunga cu un man kibra pa 
40 minuut. Na varios ocasion 
coachnan di Aruba, manera 
Edmundo Kemp di Aruba y 


Pedro Dacunha di Corsou, a 
selecta Osling como keeper 
principal di seleccion. Na 
1964 Osling su carera de- 
portivo casi a termina duran- 
te un wega entre Guatemala 
y Honduras, door di un le- 
sion pero a recupera y tabata 
representando Antias den e 
prome weganan di Reinado 
na Surinam como e keeper 
principal. 

Coach di futbol 

Osling a sigui den futbol 
como coach, pero a cuminsa 
na un edad jong como as- 
sistent trainer di RCS hunto 
cu Gachi van Kleef, despues 
a bira assistent trainer na 
R.C.A. di e legendario Chas 
Loefstok. E1 a bay biba na 
Puerto Rico pa su trabou y 
a cuminsa practica futbol 
como di varios team na niv- 
el, unda el a titula campeon 


cu 4 diferente team. Tur su 
preparacion a hib’e pa Spaña 
y Mexico atendiendo semi- 
narionan, pero tambe el a 
haya oportunidad di dirigi e 
seleccion nacional di Puerto 
Rico pa 5 aña participando 
den 2 campeonato di CON- 
CACAF na Santo Domingo y 
Canada. 

E1 a ricibi un reconocimento 
como e coach mas destaca 
durante e weganan ey. Como 
coach di un pais stranhero ta- 
bata un experencia historico 
inolvidabel pa un Arubiano. 
Na 2 ocasion el a prepara e 
seleccion nacional pa hunga 
contra New York Cosmos 
unda e legendario Rey di fut- 
bol Pele tabata hunga. E1 a 
duna clinica na Puerto Rico 
y Santo Domingo cu An- 
gel Botta, kende e tempo ey 
tabata dirigi e seleccion di 
Santo Domingo. E1 a regresa 
Aruba na 1980 como director 
di American Airlines y den 
su oranan liber a sigui dedica 
tempo den futbol. Na varios 
ocasion Osling tabata coach 
di seleccion di Aruba den cat- 
egoria hubenil y senior. E1 a 
asisti Bubali como coach y na 
1 ocasion La Fama. 

Dirigente/bestuurslid LI- 
PROF 

Pa varios aña hunto cu otro 
miembronan tabata diri- 
gente/bestuurslid di e organi- 
sacion LI-PROF. Nan a dirigi 
e organisacion cu exito. No 
tabata facil pero a sa di lanta e 
nivel di futbol mas halto po- 
sibel bou un bon relacion cu 


AVB. 

Referee 

Etty Toppenberg ta un di e 
personanan cu a motiv’e pa 
ta den futbol, pero su amigo 
di cas Hubert Porois-Tromp a 
motiva Osling pa fluit wega. 
E tempo ey Porois tabata e 
referee mas destaca na nivel 
nacional como internacional. 
Osling a bay Hulanda cu su 
famia y a dirigi 250 wega na 
nivel di amateur den e organ- 
isacion KNVB. 

E1 a bin bek Aruba na 2012 y 
a dirigi weganan local. Dife- 
rente biaha e tabata orador 
di refereenan hunto cu otro 
coleganan bou supervision di 
AVB. Semper e ta prepara pa 
asisti clubnan unda cu e por y 
ora su trabou ta permiti. Na 
fmal di 2018 Osling a stop di 
dirigi weganan pero semper 
ta pendiente riba e desaroyo 
di nos futbol cu ta den un 
bon man di e actual presiden- 
te, esta Richard Dijkhoff. 

E ta gradici Richard Dijkhoff 
pa su consideracion di dedi- 
ca e campeonato 2019/2020 
na su persona, pasobra esaki 
ta algo di elogia profunda- 
mente. “Na e publico di fut- 
bol danki pa boso atencion 
y aplauso durante mi carera 
den e deporte rey futbol. 
Igualmente un gradicimento 
na tur hende cu a brinda mi 
e oportunidad di traha, di- 
rigi y hunga futbol cu nan. 
Sin boso participacion sigur 
e mundo di futbol lo tabata 
diferente,” Osling a declara. 


Advertorial 


Splash ‘N Dash ta sigui aporta na comunidad cu 
nan programa di Care2Wash 



ORANJESTAD - Splash 
‘N Dash ta a introduci re- 
cientemente su programa 
di Care2Wash cuminsan- 
do den e luna di juli unda 
cu a aporta na e grupo 
di baseball Aruba Little 
League Intermediate cu 
nan biahe pa Colombia. 

Den e luna di augustus 
Splash ‘N Dash a aporta na e 
fundacion ‘P1 Motorsports’ 
cu ta un team di karting cu 
lo bai representa Aruba den 
exterior. 

P1 Motorsports ta un funda- 
cion cu ta consisti di dos ho- 
ben talentoso Haguen Or- 
manyjadenjansen. Haguen 
Orman a competi dia 7 di 


september den e Rok Cup 
na Colombia den grupo di 
Micro y Jayden Jansen lo bay 
competi dia 29 di october na 
Rok The Rion na las Vegas 
den grupo di TAG Senior. 

Na fmal di e programa di 
Care2Wash, P1 Motorsports 
a organisa un Kart Show & 
Car Wash Fundraising event 
na Splash ‘N Dash riba 31 di 
augustus di lOor di mainta te 
cu 5or di atardi unda nan a 
trece diferente kart pa show- 
case y tambe a bende du- 
shi snacks y bebidanan na e 
bishitantenan. E organisa- 
donan di P1 Motorsports a 
keda sumamente contento 
cu e evento y e apoyo di e 
comunidad di Aruba. 















BJW 


BISTA P0LITIC0l A21 


DIASABRA 28 SEPTEMBER 2019 


Parlamentario Alan Howell (POR): 

Ta importante pa haya sa ken ta para responsabel 

pa loke a pasa na hospital 


ORANJESTAD - Parla- 
mentario Alan Howell 
tabata presente durante 
encuentro den sala di Par- 
lamento, cu tur actor den 
e proceso di renobacion 
y ampliacion di hospital 
a presenta diferente pre- 
gunta relaciona cu e prob- 
lemanan cu a tuma luga 
recientemente, debi na un 
tiki awasero cu a cay riba 
nos isla. 

E1 cuminsa bisa cu loke a 
pasa na hospital ta algo ina- 
ceptabel, cu no ta un horcan 
a pasa riba Aruba sino un yo- 
bida chikito y esaki tabatin un 
efecto asina grandi y ta p’esey 
mes pueblo kier haya sa ken 
ta responsabel pa loke a pasa. 

Howell lo kier haya sa tambe 


con e relacion ta entre e ac- 
tornan di e proyecto? Esaki 
pasobra ta increibel cu in- 
stancianan di e caliber di e 
actornan di e proyecto ta bay 
den publicidad y punta dede 
riba otro y aparentemente no 
kier carga e responsabilidad 
di loke ta pasa. 

Un otro pregunta realisa 
door di Howell ta si a tuma 
precaucionnan pa e tipo di 
casonan aki no sosode mas? 


Howell a bisa cu loke a pasa 
cu e tiki yobida ta afecta e pa- 
shentnan tambe. Nan mester 
sinti nan mes sigur y confor- 
tabel den hospital y Howell 
ta desea di sa for di hospital 
con lo bay haci pa den futuro 
e pashentnan aki no pasa den 
e mesun situacion aki? 


Concluyendo, el a puntra, prondemento entre e dife- 
con gobierno actual ta bay rente actornan, pa trece un 
haci si tin cualkier mal com- bon cooperacion entre nan 


na bienestar di e proyecto di 
hospital? 



Parlamentario Jennifer Arends-Reyes (AVP): 

Tin cu keda traha riba futuro di trabou den Turismo y su 

desaroyo na un manera colectivo 


ORANJESTAD - Segun 
sra. Arends-Reyes, dia 27 
di September tur aña ta 
dia internacional di Tur- 
ismo y mirando cu Aruba 
tin un dependencia asina 
grandi riba Turismo, ta un 
momento pa nos refleha 
ariba e industria y su fu- 
turo. 

Internacionalmente e topico 
di e aña aki ta trabou of‘jobs’ 
den e mundo di Turismo y 
kico ta e puntonan di enfoke 
internacionalmente pa traha 
riba un desaroyo di Turismo 
cu ta contribui na un miho 
futuro pa tur. Turismo ta 
contribui na e economia di 
e pais, pero alabes mester ta 
hopi enfoca ariba e weso di 
lomba di e industria cu ta su 
trahadonan. Tin hopi inno- 
vacion y e revolucion tecno- 
logico tin gran impacto den e 
industria pero e no necesari- 
amente por reemplasa locual 
ta e trabounan cu ta existi 
caba pa cu Turismo, e lo mes- 
ter bay man den man cu otro. 

Si lo mester traha ariba e ac- 
tualisacion di leynan anticua 
y tambe e parti di maneho 
of politica (‘policy’) tambe 
di cada compania y doño di 
trabou mester ta enfoca hopi 
ariba e trahado y con lo por 
percura pa nan luga di trabou 
ta uno sigur ‘safe’ y agradabel, 
cu pago y trato husto camin- 
da tin espacio y motivacion 


pa percura pa e trahadonan 
por sigui bai dilanti den nan 
trabou y contribui na e mo- 
bilidad social pa cu Aruba. 
Un trahado tambe mester 
por tin oranan disponibel pa 
pasa tempo liber cu su famia 
y mester tene cuenta cu su 
salud en general. Na momen- 
to cu traha ariba un miho fu- 
turo y condicionnan laboral 
ta traha ariba pas, siguridad y 
inclusion social di un pais. 

Turismo y e trabou den e in- 
dustria tambe ta forma parti 
di diferente metanan global 
sostenibel manera entre otro 
ta boga pa e trabou den Turis- 
mo ta forma parti di meta cu 
ta ‘decent work’ of trabou de- 
cente y reconoci. E tendencia 
mundial den Turismo ta cu 
servicio y food & beverage 
lo continua ta importante pa 
e exito di un destinacion cu 
ta depende di Turismo. Pero 
mas y mas e companianan 
Micro, Small y Medium den 
Turismo cu ta emplea entre 
10 pa 50 persona tambe lo ta 
e mayor forsanan di creacion 
di trabou den e industria pero 
semper cu e pensamento di 
keda sostenibel pa por contri- 
bui na e diversificacion den 
e industria y contribui na e 
desaroyo socio economico. 
Tambe un punto di sumo 
importancia ta e haci e ‘gap’ 
entre locual e studiantenan ta 
studiando den teoria y locual 
den practica ta necesario pa 


implementa den e trabou 
diario. 

Tur e puntonan menciona 
lo mester bira un esfuerso 


colectivo pa continua ta un 
destinacion exitoso y cu mas 
tanto e bishitante, trahado 
y localnan por ta beneficia 
di e desaroyo. Finalmente 


Arends-Reyes kier a felicita 
tur persona cu ta traha den e 
industria di Turismo y gradici 
nan pa nan esfuerso pa nos 
pais. 

Parlamentario di AVPBenny Sevinger 

‘Bijeenkomst’ di Hospital yama door di Presidente 

di Parlamento: den pura 


ORANJESTAD - Ni e 
Parlamentarionan a haya 
bon informacion di kico 
tabata idea pa cu e re- 
union aki. 

E encuentro a cuminsa den 
oranan di merdia y a wordo 
describi como un ‘intercam- 
bio di pensamento’ cu di- 
rector di Hospital; Hunta di 
Supervision; SOGA y AIB 
riba e situacion peligroso cu 
a surgi rond di e trabounan di 
renobacion y ampliacion di e 
instituto di cuido. 

Na inicio di e reunion apenas, 
segun Sevinger, e Presidente 
di Parlamento a anuncia cu e 
encuentro ta pa haya infor- 
macion. “Pa informacion ta 
den un otro tipo di reunion 
mester busca esaki pero no 
den uno publico manera nan 
tabata pretende di hacie.” 

Mirando e preguntanan di e 
Parlamentarionan cu ta sos- 
tene Gobierno, no tabatin 
nada otro cu trata di trece 
un discordia entre hospital 
y SOGA, cual, segun Sev- 
inger, no a logra. E pregun- 
tanan ademas no tabata na 
nan luga. Esun responsabel 
pa e proyecto tabata e Min- 
ister, pero e mes no tabata 
presente. AVP a haya algun 
informacion den e reunion 
aki, cu lo sigui diamars. Asina 
por ehempel den e reunion- 
nan cu mester stipula kende 
ta carga responsabilidad pa 
cada cos den e proyecto aki, 
e Gobierno no ta acudi ni a 


manda representante. 

“Pues pa lunanan largo caba 
e Gobierno no ta tuma su re- 
sponsabilidad den e proyecto 
aki cu tur e consecuencianan 
cu esaki por trece cune. Min- 
ister no conoce kende ta Arel- 
lano, ya cu e ultimo aki mes a 
bisa cu e no conoce e manda- 
tario. No tin atencion pa un 
proyecto di e magnitud aki, 
simplemente pasobra e min- 
ister ta prensa cu si e proyecto 
aki fracasa, e ta culpa di AVP 
of di Mike Eman. E proyecto 
aki ta uno di Aruba. E hospi- 
tal aki a wordo traha na 1972 
y el a yega na su punto cu e 
no por wanta mas. No ta por- 
nada e proyecto aki a bini cu 
tur su retonan cu e tin, paso- 
bra ta un hospital tin. Mes- 
ter traha ampliacion, cu tur 
e funcionalidad cu e tin awo 
pa atende e pueblo di Aruba. 
Esey ta e retonan cu lo keda 
y e prome yama pa soluciona 
nan ta e Minister. Si e no ta 
interesa, ta pensa riba corup- 
cion so, si e no kier sinta na 
mesa cu ningun hende, e ora 
e problemanan lo sigui.” 

E Parlamentario di otro ban- 
da ta contento di a tende si 
for di SOGA y Hospital, cu 
nan ta determina pa fmalisa 
e proyecto. E ta importante, 
segun Sevinger, pasobra e ta 
un proyecto cu ta na benefi- 
cio di pueblo. “E proyecto aki 
ta bay caba y na final nos tin 
un hospital cu nos tur por ta 
orguyoso di dje.” 

Prome Minister Evelyn Wever-Croes (MEP): 

Aruba ta lidera riba tereno di integridad y bon gobernacion 


ORANJESTAD - Prome Minister Evelyn 
Wever-Croes, dunando un toke diferente 
na su biahe di trabou pa asisti na e Reunion 
General di Nacionnan Uni na New York, a 
organisa, hunto cu Embahada di Reino, un 
‘Lunch Meeting’ riba e SDG#16 cu represent- 
antenan di diferente otro pais den nos region. 

Su Mahestad Rey Willem Alexander tabata e invi- 
tado special y hunto cu Presidente y Ministernan di 
paisnan chikito similar na Aruba, a delibera con pa 
logra metanan existente y proponi. 

E tema principal di e evento aki ta integridad y bon 
gobernacion; ‘Con pa combati corupcion’, Con pa 
crea institutonan fuerte y transparente riba tur niv- 
el’ y ‘Con pa crea plataforma pa mas cooperacion 
pa logra e metanan aki. Aruba ta lidera internacio- 
nalmente como isla chikito, den e rumbo pa bon 
gobernacion y integridad. Wever-Croes durante 


e almuerso aki a trece padilanti su pensamento y 
conviccion pakico integridad y bon gobernacion ta 
asina importante. 

“Corupcion ta perpetua inigualdad y pobresa. Nos 
ciudadanonan a perde confiansa den nos gobier- 
nonan, y ta door di inspira confiansa a traves di 
bon gobernacion, nos por gana nan confiansa bek. 
Aruba ta liderando den e ‘Small Islands Develop- 
ment States’ (SIDS) riba e tereno di integridad y 
bon gobernacion”, Wever-Croes a enfatisa. 

Ta importante pa menciona cu Rey Willem Alex- 
ander tambe a expresa con importante e meta aki ta 
pa logra integridad y bon gobernacion. Y ta hunto 
como paisnan chikito, e posibilidadnan pa logra 
ta bira mas grandi. Y demas paisnan ta mira riba 
Aruba como ehempel pasobra Aruba ta liderando 
riba e tereno aki. 




Parlamentario Michael Lampe (AVP): 

Dia Mundial di Turismo, un dia cu ta para keto pa dun’e su importancia 


ORANJESTAD - Parla- 
mentario Michael Lampe 
tambe tabata presente na 
Renaissance Convention 
Center durante un con- 
ferencia relaciona di Dia 
International di Turismo y 
ta conta nos un poco mas 
kico tur e dia aki ta signifi- 
ca pa nos Isla. 

Turismo como nos pilar eco- 
nomico primordial ta haya su 
importancia pero tambe con 
ta anda cu turismo pa futuro. 
Tendecianan mundial y di 
influencia cu ta relevante y 
cu efecto pa cu nos Isla. Tur 
esaki y hopi mas a keda pre- 
senta awe den e Conferencia 
di World Tourism Day Cel- 
ebration 2019. 

Lampe ta conta di ta grata- 
mente sorpresa cu e acogida y 
presencia di hobennan entu- 
siasma den e area di turismo, 
cu a yega p’asina tuma mas 
informacion cu por riba locu- 
al cu lo bira nan futuro den e 
area aki. Netwerking un di e 
factornan cu sigur a keda fiha 
awe mirando cu esaki lo ta 
tarea/ trabou valioso cu nan 
lo eherce como e prome con- 
tacto cu nos bishitantenan. 


Varios presentacion intere- 
sante riba diferente topico, 
medio ambiente un di nan 
cu no por keda afo, su im- 
portancia y di keda al tanto di 
tur locual ta pasa cu por ta un 
impacto. Nos bishitantenan 
y locual nan ta experiencia 
ta bay man den man cu esaki 
y ta pa e motibo aki mes tin 
cu pone atencion na con nos 
ta trata nos Medio Ambiente 
y con esaki ta refleha y keda 
marca den locual nos tur- 
istanan ta experencia. 

Innovacion y sostenibilidad 
a bin dilanti den e presen- 
tacion, creatividad y ehempel 
manera entre otro e Vacation 
photography’ menciona pa 
Rosabelle Illes. No por lubida 
e detayenan chikito cu ta haci 
e experiencia inolvidabel y ta 
duna sentimento unico y laga 
nan sinti nan na cas, caminda 
nan kier experencia cultura y 
autenticidad di nos isla. 

Lampe na fmal ta bisa cu e dia 
tabata uno hopi informativo. 
Un pabien na tur cu ta forma 
parti di e industria di turismo, 
na ATA / AHATA na nos Isla 
completo riba e Dia Mun- 


dial di Turismo y na tur cu a 
duna presentacion y/o forma 
parti di e dia aki, haciendo 
un excelente esfuerso. Den 
su opinion tin mas trabou pa 


sigui haci, tendencianan pa 
sigui y experiencia / autenti- 
cidad cultural pa mantene, ta 
indicacionnan internacional 
y di esaki e ta hopi contento 


di por mira cu ta hustamente 
locual Aruba tin cu continua 
pa keda riba e bon caminda. 

Parlamentario Hendrik Tevreden (MEP): 


‘Parlamento a yama reunion urgente cu Hospital, Raad van Toezicht, 

Raad van Bestuur, SOGA y AIB’ 



ORANJESTAD - Dia- 
huebs a tuma un reunion 
di caracter di urgencia 
cu e directornan di tur e 
stakeholdernan cu tin di 
haber cu e renobacion y 
construccion di HOH. Ta 
conoci caba cu e sistema 
di afvoer a los y awa a yena 
gran parti di e piso di Hos- 
pital. Esaki a crea asina un 
situacion peligroso pa e 
trahadonan y pashentnan 
eyden. No ta di awo cu 
e proyecto aki tin tanto 
problema, y p’esey Parla- 
mento a scoge pa scucha 
di e directornan mes, kico 
ta e problema mirando cu 
den prensa a cuminsa ta 
tira culpa un ariba otro. 

Hospital di Aruba lo por re- 
sulta di ta un di e edificionan 
cu lo costa mas placa cu cu- 
alkier otro edificio na Aruba, 
y como cu ainda e fecha no 
a yega pa entrega e proyecto 
den su parti final, no por bisa 
ta kico lo ta e calidad di edifi- 
cio cu lo ricibi na final. 

1 biyon ta 1000 x miyon 

Hopi hende keto bay ta pensa 
cu loke tin di wordo paga na 
e edificio aki ta miyones di 


florin. Absolutamente cu no! 
Aki nos ta papia rond di mil 
miyon florin caba. Pa com- 
para, e suma aki ta mas di 300 
miyon florin mas caro cu e 
Hospital na Corsou. E pre- 
gunta ta keda, nos lo ricibi e 
calidad desea, pa e prijs cu tin 
di paga bek? 

Hopi contesta cu nos tin di 
haya for di esunnan responsa- 
bel pa e proyecto aki, y p’esey 
a invita nan na Parlamento pa 
atende entre otro cu e pre- 
guntanan aki y mas. Los di e 
sucedido di awa, tambe a haci 
pregunta ariba e maneho di 
camanan di Hospital, miran- 
do cu idea pa pone camber- 
nan modular ariba tereno cu 
a wordo presenta a trece cune 
cierto inkietud. 

Parlamento di Aruba for di 
2017 a entrega mocion pa 
minimalisa y controla au- 
mentonan substancial rela- 
ciona cu e proyecto aki, y a 
pidi pa esakinan bay acom- 
paña cu conseho di Departa- 
mento di Finanzas. 

Pero tambe a entrega un mo- 
cion pa e proyecto aki pasa 
den un investigacion fo- 


rensico, mirando cu pa un 
compania renombra manera 
e compania Bouygues perde 
e bidding siendo cu nan tin 
mas experiencia den construi 
hospitalnan rond mundo, y a 
entrega un miho prijs, toch ta 
perde den e proceso di scor- 
ing pa 0.7 punto di diferencia. 


E situacion fmanciero a pisa 
riba e presupuesto di e min- 
ister encarga cu Salubridad, y 
porfm tin un luz na horizonte 
cu lo yega na e fondo pa por 
ehecuta un investigacion di e 
magnitud aki. Pasobra no por 
kita afo, cu tin di bin un cam- 
bio den e forma con ta anda 
cu e placa di Pais Aruba y e 


proyecto tin di bal loke ta bay 
paga pe. Ni un cen preto mas, 
Tevreden a remarca. 

E reunion no a termina y ta 
continua diamars awor, ca- 
minda stakeholdernan a haya 
tempo pa por contesta tur e 
preguntanan cu nan a haya 
for di Parlamento. 


Fundacion CINEARUBA cu tayer di DJ e diasabra aki 


ORANJESTAD - Debi na 
e interes y peticionnan 
Fundacion CINEARUBA 
lo organisa un tayer prac- 
tico di DJ tanto pa mucha, 
hoben y adulto awe, diasa- 
bra 28 di september. 

Grupo 1 lo ta muchanan y 
hobennan di 8 pa 17 aña di 
cual e orario lo ta di 5or pa 
7or di atardi. Grupo 2 lo ta 18 
aña bay ariba di cual e orario 
lo ta di 7or pa 9or di anochi. 
Durante e dos ora di tayer e 
participante lo siña con pa 


mix canticanan y tambe con 
pa busca e miho canticanan 
pa mix na un fiesta of evento. 
E tayernan lo wordo duna pa 
DJ Adriano Nanof di Brazil 
conoci pa toca na clubnan 
nocturno di Brazil. 

E tayer ta pa personanan di 
tur edad cu of sin experien- 
cia. Den un ambiente inspi- 
rador lo guia tur participante 
cu practicanan riba e control- 
ler y e mixer. Ademas e tayer 
lo introduci na e participan- 
tenan e basics di DJing. Un 


tayer perfecto pa aspirante 
DJ’s cu kier toca na fiestanan, 
eventonan of djis toca na cas. 

Luga di e tayer di DJ ta na 
Ateliers 5 89 situa na Domini- 
canessenstraat 34, ex-Mao, 
net den skina na e otro banda 
di Maria College Mavo na 
Playa. Pa mas informacion 
y pa registra por Whatsapp 
of yama na 560-4804 of por 
email na adriano@cinearuba. 
com of por presenta dia di e 
tayer na Ateliers ’89. 

Bou di alanan di Dios mi ta sigurD 
Abo ku ta biba bou di amparo di 
Altisimo, ta hospedá den sombra di 
Dios Omnipotente, bisa Señor: 

Mi refugio, mi forti, mi Dios, den 
kende mi ta 
ponemi konfiansa 
Salmo 91:1-2 

Cu dolor na nos curason, pero 
conforme cu boluntad di Señor, 
nos ta anuncia fayecimento di nos 
ser keri: 



Diana Cecilia Geerman 
Mihor conoci como EDidiD of 
OTan DidiJ 

*09-06-1947 - C23-09-2019 

Na nomber di su: 

Yiunan: 

fAnthony Werleman 

tEduard Werleman 

Mark Trimon, partner y famia 

Christina Trimon, partner y famia 

Dayron Trimon 

fMayron Trimon 

Rumannan: Vda. Juana Semerel- 
Geerman y famia 
Filomena Geerman 
Jossy Geerman y famia 
fBenito Geerman 
fCletano Geerman 
fRaymundo Geerman 
flmeldo Geerman 
fRosa Danje-Geerman 
fAugustina Werleman-Geerman 
Sobrino- y sobrinanan, primo- y 
primanan, amigo- y amiganan, 
ihanan y conocirnan. 

Demas famia: Geerman, Trimon, 
Werleman, Semerel, Danje, Croes, 
Gijsbert, Gerritse, Fingal, Kelie, 
Yarzagaray, Henriquez, Maduro 
Ta invita pa acto di despedida 
cual lo tuma lugar diamars 1 di 
oktober 2019 na Misa 
Inmaculada Concepcion na Sta 
Cruz di 9 or pa lla>r di mainta. 
Cremacion lo tuma lugar 
despues. 

Disculpa nos pero despues di 
despedida nos no ta ricibi bishita 
di condolencia na cas. 


0BITUARI0l A25 

“Señor ta mi wardador, mi’n tin falta 
di nada 

Den cunucu di yerba berde e ta 
ponemi sosega. 

E ta hibami na awa trankil, 

Pa mi bolbe haña forsa”. 
Salmo: 23 

Cu dolor na nos curason, pero 
conforme cu boluntad di Señor, nos 
ta anuncia fayecimento 
cristianamente di 



Severio Pedro Croes 
Mihor conoci como Buchi 

Su esposa y yiu: Ana Patricia Croes-Mejia, 
Giny Celeste Croes y nieto. 

Yiunan na Hulanda: 

Lisa y esposo y famia 
Jean y esposa y famia 
Sasha 

Mama di yiunan y ex esposa: Jeanette Luisa 
Brokke 

Tantanan: 

Su mama di criansa y tanta stima: Irena 
Croes 

Sra. Vda. Carmen Vieira-Croes y famia na 
Canada 

Tur primo y primanan 
Rumanan: 

Maria F (Mena) Arendsz-Croes y Norman y 
yiunan 

Theresita V/D Werf-Croes y yiunan 
Maiky Croes y famia 
Patricia Dania Croes y yiunan 
Pedro N. (Buchi) Croes y famia 

Demas Famia: 

Croes, Arendsz, Van Der Werf, Mejia, Kock 
Dirksz, Vieira, Mata, Croes-Barreto. 

Su amigonan, conocinan y bisiña. 

Ta invita pa acto di entiero cu lo tuma lugar 
diasabra 28 di september 2018 di 9’or pa 
11 ’or di mainta na Aurora Funeral Home, 
despues saliendo pa Santana catolico na 
Playa. 

Nos disculpa si den nos tristeza nos por a 
lubida algun famia of conocir. 

Despues di entiero no ta ricibi bishita di 
condolencia na cas. 


Qrupo di ^Baile ^Tolklor óanfa Cruz 

Ta anuncia fayecimento di 


r 


Sra Vda Jaeinta Jacoba Crocs-Wcrlcinaii 

Mihñr«mflci conu>: 
d CliichiofChithi di Fanfa " 

Mama di nos directora di grupo di 
Baile Folklor Santa Cruz Lia Lopez 

Nos grupo ta desea Lia, Eldween y yiu Thelion, Gino y 
demas famia hopi forza den e momento dificil aki. 


Cu Chichi soscga na paz, 



ARUBA PORT5 AuTHORlTV NV 




S^lberto UCelly 

Tata di nos colega 
Gelene Ridderstap-Kellv 
y alabes ex-empleado di 
Aruba Ports Authority N.V. 


DIAHJIiTAC 4 HABCAOCflA 

Ta aninicia fa\ f ecimeiito y 

extende palabra di condolencia na 
famia di; 

“Bou di alanan di Dios mi ta sigur” 

Abo ku ta biba bou di amparo di Altisimo, ta 
hospedá den sombra di Dios Omnipotente, bisa 
Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu inmenso tristesa nos ta anuncia fayecimento 
di nos ser keri: 



Sr. Alfonso Gregorio Krozendijk 
Mihor conoci como Boei 
*28-l 1-1945 + 25-09 -2019 

Na nomber di su: 

Esposa: Ulrica Krozendijk-Jacobs 

Mescos cu yui: Marlon Banfield 

Arnold Banfield yyuinan 
Yui: Willy Dirksz y yuinan 


Mayornan: tEmeterio (Techi) y 

lECIeotilda Krozendijk 

Rumanan: Filomena y Frans Croes- 

Krozendijk y famia 

Pedro “Shonpe” y Glenda 

Krozendijk-Kock y famia 

Andres “Dolf” y Isaura 

Krozendijk-Sarda y famia 

Glenda Krozendijk y Jose 

Fernandes-Perna y famia 

Edwin Krozendijk 
Ruben y Marlyn 

Krozendijk- Penja y famia 

Mirto Krozendijk 
Hildreth y Rene van den 

Berg-Krozendijk y famia 

Cuña - y Swanan y nan famia 

Tantanan y omo: Sra.Juliana “Ninita” 

Krozendijk 

Sra Vda. Alicia Krozendijk- 

Farro y famia 


Sr. Vdo. Alfred Maduro y 


famia 


Sra. Vda. Supriana 

Luciano y famia 

Sobrino- y sobrinanan, sobresobrinonan, primo- y 
primanan, comer- y compernan, ihanan, bisiñanan , 
amigo- y conocirnan. 


Demas famia: Krozendijk, Jacobs, Krosendijk, Croes, 
Kock, Sarda, Fernandes-Perna, Penja, van den Berg, 
Farro, Maduro, Mathilda, Bikker, Koolman,Luciano, 
Kolman, Ras, Damian, Vrolijk, de Cuba, Tromp. 
Mescos cu famia: Elvia Taborda-Lopez Zapata y 
famia (Medellin Colombia) 


Ta invita tur famia, amigo, bisiña y conocirnan pa 
asisti na acto di entiero cual ta tuma lugar dialuna 
30 september 2019 for di 1.30 pm pa 4 pm di atardi 
na misa Inmaculada Concepcion na Sta. Cruz 
despues pa Santana Catolico Santa Maria. 

Nos ta pidi disculpa si den nos tristesa nos a lubida 
un famia. 







LSenor ta mi wardador, micn tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe hana forsaQ 
Salmo: 23 

A fayece cristianamente 



Jacinta Jacoba Croes-Werleman 
Mihor conoci como: aChichi of Chichi Fanfa 1 
*11-09-1926 - C25-09-2019 
Viuda di EFrancois (Fanfa) Croes 

Na Nomber di su: 

Yiu stima: Lia Lopez 

Nietonan stima: Eldween Coutinho 

Gino Coutinho 

Bisanieto stima: Thelion Coutinho 

Rumannan stima: 

Olantje y Chichia Werleman-Croes 
Luisa y ENai Werleman-Werleman 
Coco Werleman y famia 
□Chimbo y Rina Werleman-Kock 
Chida y Fijn Croes-Werleman 
Catey y Keta Werleman-Croes 
Roly y Rosly Werleman-Croes 
Cuñanan stima: 

□Max y EMarie-Theresa Croes-Duplessy 
□Olga y □Herique Lopez-Croes 
QJojo y ! Jatie Lopez-Croes 
□Betty Croes y famia 
□Shonquita Croes 

Subrino(a)nan stima: Ruben Werleman, Ricardo 
Werleman, Lilian Thode, Wina Croes, Rodney 
Werleman, Enric Werleman, Anna Lee, lca Lopez, Buchi 
Werleman, Dolores Machado, Rochi Werleman, Leo 
Werleman, Enrita Schaedlich, Angelo Werleman, Lindell 
Werleman, Anthony Werleman, Louise M. Rafael, Adelin 
Croes, Gregory Croes, Aldric Werleman, Allan 
Werleman, Cedrick Werleman, Juliette Werleman, 
Randolph Werleman, Guisela Croes, Karin Croes, Arielle 
Croes, Joseline Croes ,Dadu Croes, Junior Croes, Monty 
Lopez, Tito Lopez, Odalis Lacle, Elviz Lopez, Lenchi 
Lopez, nGilda Werleman, Lindo Lopez, Diana Croes, 
Rosalda Croes, □Maickel Lopez, Magda Lopez, nFrans 
Croes, Mario Croes, Robby Croes, □Mando Croes, Rildo 
Croes, y Tony Croes. 

Tur su ihanan, prima y primonan, bisiña y conocirnan, 
compañeronan di Stichting J-lopen 
Demas famia: Croes, Werleman, Lopez, Coutinho, 
Kock, Duplessy, Thode, Lee, Machado, Schaedlich, 
Rafael, Lacle. 

Nos disculpa si den nos tristeza nos por a lubida algun 
famia of conocir. 

Oportunidad pa condolencia: Aurora Funeral Home, 
diasabra 28 di september 2019 di 7H)r pa 9®r di 
anochi. 




ora 




Laga tur loke ta spera mi ta bunita 
Laga tur locual cu mi encontra ta bunita 
Laga tur locual cu mi laga atras keda bunita y 
Laga esakinan termina den tur buniteza . 

Cado Wever 

Cu dolor na nos curason, pero conforme cu 
boluntad di Señor, nos ta anuncia fayecimento di: 



Wilfred Roberto Howell 
Mihor conoci como Howie f 
Fred of □BobsinC| 
* 24 - 12-1952 - + 25 - 09-2019 


Na nomber di su jui: Sherwin Howell y esposa 
Dianhdra Howell-Erasmus 

Su nietonan stima: Arjen Howell y Jarred Howell 

Su rumannan: -Edward Leslie Howell y famia 
-Yvonne Howell y famia 
-Marjorie Agatha Howell y Armand 

Radjiman y famia 

-Henry □JrieDHowell 
- +Alicia Howell y famia 
-Rita Bryan Roberts y famia 

Sobrino- y sobrinanan: Kevin y Kenjah Howell, Sylvia 
y Valentine Roberts y famia, Stephen Howell y famia, 
Jenelee Lourens y famia 

Manera jui: Roberto Geerman y famia 

Su mihor amigonan: Carlos Hodge, Valentino 
Peterson, Ronnie Brown, Dennis Rombley, Beto 
Winklaar, John Levenstone, Robbie Peterson, Juni 
Jones, Freddis Refunjol, Patricio Bridgewater 

Su primo- y primanan: Alfonso Howell y famia, Allan 
Howell y famia, Sherry Howell y famia, Kevin James y 
famia, Grantly Richardson y famia y demas primonan 
na Corsow, St. Maarten, Anguilla y Inglatera 

Famianan cercá: Sra. vda. Mama Bertha Paesch 

Bx-cuña y swanan: Glenda CWinaCPaesch, Franklin 

Ruben Paesch y famia, Lucia Winklaar y famia, 

Dorinda Maduro y famia 

Mama di Sherwin: Lydia Paesch y famia 

Mama di nieto Arjen: Charisma Ras 

Ex-coleganan di Korps Politie Aruba (KPA), RST, 
Cuerpo Especial Arubano (CEA), ex-hungadornan di 
Volleyball y Ping Pong 

Demas famia: Howell, Bryan, Erasmus, Radjiman, 
Roberts, Lourens, Hassell, Richardson, James, 
Geerman, Paesch, Winklaar, Maduro na Aruba, 
Corsow, St. Maarten, Anguilla, USA, Hulanda, 
Inglatera, Colombia y Irlanda. 


Acto di entiero lo tuma lugar dialuna 30 di september 
2019 di 9a>r pa 11 a>r di mainta na misa Inmaculada 
Concepcion, despues saliendo pa Santana catolico 
na Sta. Cruz. 

Despues di entiero no ta ricibi bishita di condolencia na 
cas. 


Condolencia lo tuma lugar dialuna 30 september 2019 
di 7Br pa 9Br di anochi na Royal Funeral Home. 

Ta invita pa ceremonia y despedida cual lo tuma lugar 
diamars 1 di oktober 2019 di 9Br pa llBr di mainta 
na Royal Funeral Home sigi pa e acto di cremacion den 
seno familiar. 

Nos ta pidi disculpa si den nos tristesa nos por a 
lubida algun famia y conoci. 

Sorteo # 6895 


0708 


5467 


5162 




Sorteo # 5939 


4207 




Sorteo # 644 


2730 


d © 3 


Sorteo # 4698 


8753 


Aries 



Sorteo # 2539 


6662 


0307 


1578 



Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 27 Sept 2019 Anochi 


Eorto 


Sorteo # 


Joker 


Letter 


0 

x Jackpot 1 

0 

x Match 4+ 

0 

x Match 4 

0 

x Afl. 12,00 


400.000,- 



) 

> 

| Sorteo # 4897 1 

0 

x Jackpot 

7 

x Match 4 

176 

x Afl. 8,00 


02 - 06 - 09 - 12-17 


Proximo Jackpot 


58.000,- 



Sorteo # 1198 


05 - 19 - 24-30 


0 

x Jackpot I 

0 

x match 4 

6 

xAfl. 500,00 ! 

53 

x Afl 50.00 

109 

xAfl. 15,00 


Mega Ball 07 


H 


350.000,- 



MEGA1R110S 


Afl. 450.000,- 



DIARIO 


SUPER 

4 


6204 - 2380-0325 


4926 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 27 Sept 2019 Anochi 



Sorteo # 2695 

5574 

3852 

9787 

a 

Sorteo # 2695 

9136 


Sorteo # 751 

1139 


Sorteo # 2695 

5095 

Leo 


i 


) 

1 Sorteo # | 


Joker 


Letter 


0 

x Match 4+ 

0 

x Match 4 

0 

x Afl. 12,00 


400.000,- 






Sorteo # 

0 

x Jackpot | 

0 

x match 4 

0 

x Afl. 500,00 

0 

x Afl 50.00 

0 

xAfl.15,00 


Mega Ball 


340.000,- 



Afl. 440.000,- 




No keda tranca. Habri bo curason. Personanan 
hopi stima lo acerca bo y lo alegra bo dia y e 
resto di e siman. Ta hopi e experiencianan gra- 
to cu ta na bo horizonte emocional. Number: 
7, 14, 25 y 34. 


E energia cu ta combina cu Luna ta stimula 
y alegra bo. Expresa bo mes y bisa loke bo ta 
sinti. Bo tin luz berde pa inverti den un bon 
negoshi y lansa bo mes na aventuranan eco- 
nomico nobo. Number: 9, 11, 22 y 36. 


Tauro 


Ta luna nobo. Bo ta bay logra algo cu tabata 
parce dificil. Energianan cu ta surgi entre e 
solo y luna, lo bay yuda bo na ora di actua, lag- 
ando atras algo cu no ta cumbini bo. Number: 
8, 10, 12 y 26. 



Geminis 


Bo ta cuminsa cu un ciclo dinamico. Bo di- 
rigente “Luna” lo duna bo un tono di ener- 
gia. Esaki ta e fase inicial di e ciclo di Luna. E 
cualidadnan mas positivo ta pone bo ideanan 
funciona. Number: 11, 20, 32 y 36. 



Cancer 


E contacto di bo y bo elemento di guia, Solo, 
lo cambia panorama di tur cos. E solo lo yuda 
bo cu su energia pa pone bo den luga di otro 
persona, pero na e mesun momento, pone bo 
principio y necesidadnan bal. Number: 1, 17, 
25 y 46. 



Leo 


Luna nobo. E tono cu ta resalta ta di creativi- 
dad. Controla e deseonan ey na momento cu 
bo Sali di compras y gasta tur loke bo tin den 
bo mannan. Bo nervionan lo ta den su top di 
mas halto. Number: 6, 23, 33 y 41. 


Bo ta drentando den un etapa sumamente 
positivo. Lo bo resolve un cuestion pendiente 
y haciendo esaki lo bo sinti bo mes satisfecho 
y feliz cu bo mes. Number: 12, 21, 37 y 31. 


Cosnan no ta mes dificil manera nan ta parce. 
E hendenan negativo cu ta rond di bo semper 
ta keha y ta causa bo perdida di tempo y ener- 
gia cu ta atrasa bo evolucion personal. Num- 
ber; 8, 10, 17 y 21. 




Scorpio 


Bo personalidad ta atrae tur hende manera un 
magnet. Sigui e intuicionnan ey y lo bo wak 
con bo ta logra algo cu ta parce leu of imposi- 
bel. Bo tin e carisma cu lo yuda bo recupera e 
tereno perdi. Number: 9, 13, 19 y 26. 



Sagitarlo 



Calma, no tur hende por tin rason na e me- 
sun momento. Ta posibel cu sin propone lo 
bo haya bo mes envolvi den un problema di 
comunicacion caminda abo y un otro persona 
ta mirando y bisando mesun cos, pero cu dife- 
_ rejjte palabra. Number: 5, 15, 29 y 36. 

Capricornio 

Un actitud optimista lo conduci bo pa e exi- 
to cu bo ta anhela. Durante e periodo aki cu 
ta inicia awe, lo bo bay tin e oportunidad di 
eligi y tuma un bon decision economico cu lo 
duna bo placa den e dianan aki. Number: 15, 
25, 39 y 43. 



Aquario 


E dia di awe lo trece cun’e un aire di inspira- 
cion y alegre. Loke ta sosode tin dos angulo y 
ta depende di bo cu bo ta tuma e banda nega- 
tivo of pa su aspecto positivo y creador. Num- 
ber: 17, 24, 35y44. 

^flSERVICIO 



Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 

Tel: 583-5400 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 


Dokter na warda 



Oranjestad 

Hospital 

7:00 pm/10:00 pm 

Botica na 

Oranjestad: 

Centraal 
Tel. 585 8077 


San Nicolas 

Dr. Veringa 
Imsan 

warda 

San Nicolas: 

Seroe Preto 
Tel. 584 4833 


Servicio di Taxi 


Aruba Transfer Tour & Taxi C.A. 

Pos Abao #41 
P.O. Box 723 Aruba 
Tel: 582 2116/582 2010 
Fax: 583 6988 

Taxi Adres Services (24h) 

L.G. Smith Blvd. #234 
Oranjestad Aruba 
Tel. 587 5900 
Fax: 587 1928 
E-mail: tas@setarnet.aw 



A1 Taxi Services Aruba 

Moko 56 T 
Tel: 587-8850 
Tel: 280-2828 
Whatsapp: 592-7024 

E-mail: altaxiservices.aruba@hotmail.com 


Schedule September 2019 

| 09.00 | 

r^i i 

1 E 1 






| MOM | 

1 1 30 | | 

| FREEWMDS - DEPT. \ 


**** 

| 1 1 | 

LeJ 


EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 


107 


Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 


913 


Seguridad Nacional 

11911 


Cruz Cora 

582-2219 

BOTICA 


Aloe 

584-4606 

4 Centro Medico 

584-5794 

Central 

585-1965 

Dafeota 


588-7364 


Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupial 


583-8560 


UTILIDAD 

Setar 

117 

Web 

525-4600 

Elmar 

523-7147 


Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 


Centrale Bank van Aruba 

Daily Exchange Rates - 09/27/2019 



Centrale Bank van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.32 

1.34 

1.36 

CHF 

179.25 

179.97 

180.77 

GBP 

2.12 

2.17 

2.23 

JPY 

163.29 

164.78 

166.43 

EUR 

193.01 

194.77 

196.72 

DKK 

25.10 

25.82 

26.62 

NOK 

18.61 

19.33 

20.13 

SEK 

17.17 

17.89 

18.69 

For amounts up to Afl. 100,000 

Na nomber di obispado, Vicario Episcopal di Aruba, P. Andres Makowiec 

Solidaridad di Iglesia Catolico cu pueblo di Bahamas 


ORANJESTAD - Ta kibra 
nos curason ora nos ta 
lesa, mira y tende via di 
medionan di comunica- 
cion social tocante e efec- 
to devastador cu horcan 
Dorian a causa na Baha- 
mas, cu daño y destruc- 
cion di gran magnitud na 
propiedad humano, edi- 
ficionan y algun perdida 
tragico di bida. Nos ta in- 
vita tur hende di bon cu- 
rason pa participa den e 
acto di solidaridad pa me- 


dio di collect special den 
tur nos 9 parokia. 

Nos tur ta pertenece na un 
solo famia grandi di Dios ca- 
minda e ‘unico debe cu nos 
ta debe otro ta amor’ (Rom. 
12:08), segun cu nos ta biba 
como rumannan memey di 
diversidad di nos diferencia 
personal y luchanan di tur dia. 
“Y amor ta bondadoso y no 
egoista, semper ta persevera, 
kere, spera y keda soporta tur 
cos.” (1 Cor. 13:4/7). 

THE MAGIC OF THE MOVIES ^ 

ON YOUR MOBILE DEVlCE . * App 5,ore 1 ^ 


Ta p’esey den spirito di soli- 
daridad humano, nos ta re- 
sponde cu henter nos cu- 
rason na e apelacion urgente 
di Arzobispo Patrick Pinder 
di Archidiocesis di Nassau- 
Bahamas y di Obispo Gabriel 
Malzaire, e Presidente di 
Conferencia Episcopal di An- 
tia pa yudansa humanitario 
pa pueblo di Bahamas. Como 
Diocesis di Willemstad, awor 


nos ta suplica tur nos paroki- 
anan pa e motibo aki pa tene 
collect special. 

Igual cu tur parokia di Cor- 
sou y Boneiro, aki na Aruba 
nos ta invita tur hende di 
bon curason pa participa den 
e acto di solidaridad aki pa 
medio di collect special den 
tur nos 9 parokia, tanto diasa- 
bra anochi 28 di september, 


como tambe durante tur misa 
di diadomingo 29 di septem- 
ber. 

“E midi di amor ta stima sin 
midi.” 

Dios bendiciona y recom- 
pensa boso bondad y genero- 
sidad! 


Fiesta di Cunucu na Cas Tan Tin 


ORANJESTAD -Minister 
di Cultura ta invita henter 
comunidad di Aruba pa 
hunto bin disfruta e Fi- 
esta di Cunucu 2019, cual 
ta tuma luga diadomingo 
awo dia 29 di september 
di lOor di mainta pa 3or di 
atardi. Banda di e bunita 
celebracion lo tin opor- 
tunidad tambe pa comu- 
nidad conoce Cas Tan Tin 
cu ta situa na Pos Abou 19. 

Cas Tan Tin a wordo construi 
di principio di siglo binti a 
wordo agrega recientemente 
na e coleccion di monumen- 
tonan di Stichting Monu- 
mentenfonds Aruba (SMFA) 
y ta e prome cas di cunucu 


na Pos Abou 

proteha. 

Cas di Tan Tin ta un di e poco 
casnan tradicional di Aruba 
cu ainda ta den hopi bon 
condicion, tanto paden como 
pafo. E cas aki ta un di e poco 
casnan tambe na Aruba cu 
ainda tin mueble y artefacto 
den dje, cu ta mas di 50 aña 
bieu. 

Un biaha mas tin un tremen- 
do programa cultural bon 
varia pa entretene e publico 
presente cu musica y baile 
tipico di Aruba. Riba e dia aki 
lo tin oportunidad pa e publi- 
co presente cumpra produc- 
tonan local, cuminda crioyo, 
artesania y matanan local. 


Tambe lo tin presentacion di 
Caha Di Orgel “Olga”, Ro- 
sea Cultural, Stefani Quant, 
Gismary Linarez, Jaydienne 
Croes, Steelband “Steel Edi- 
tion”, Tipico “Un Brindis” 
Chaz Dancers, Bertha y Ai- 
leen Wolff, Dama Grandi y 
Gran Dama Cultural, Papito 
y su biba Lekker Band, Sha- 
ron Rose y Agrupacion Mu- 
sical “ Stimami’. 

Henter e comunidad di Aru- 
ba ta keda cordialmente in- 
vita pa bin celebra dia 29 di 
september Fiesta di Cunucu 
na Pos abou 19 na Cas Tan 
Tin Bin conoce Cas Tan Tin 
y biba nos cultura Arubano. 


Pronostico di Tempo 


Un aviso pa boto chikito 
y lama localmente bruto 
lo drenta na vigor diasabra 
atardi 6or y lo keda valido 
te diaranson 6am. Areanan 
afecta lo ta principalmente 
area di costa noordoost te 
noordwest. 

Labaderanan for di oost 
produci pa horcan Lorenzo 
lo invadi awanan regional 
den curso di diasabra y 
diadomingo. Esaki lo haci 
inicialmente nos costanan 
na noordoost te noordwest 
bastante bruto y despues 
costanan na parti zuid ca- 
minda sa ta trankil, tambe 
localmente bastante bruto. 
Por spera olanan cu por 
yega 5 te 9 pia. 

Ta pidi usuarionan di fac- 
ilidadnan di lama, landa- 
donan y doñonan di boto 
chikito ta wordo avisa pa 
tene cautela principalmente 
cerca di e area di costanan. 


Tempo: 

Parcialmente nubia cu 
chens pa localmente un 
awasero breve. 

Temperatura maximo 33 
grado Celsius 

Temperatura minimo 27 
grado Celsius 

Bahada di solo: 6:32pm 
Subida di solo: 6:29am 

Biento: 

For di direccionnan en- 
tre oost te oost-zuidoost y 
modera; 

Forsa 3 te 4 (12 te 30 km/ 
ora, 7 te 16 nudo) 

Den dia por tin rafaganan 
basta fuerte te fuerte 
Forsa 5 te 6 (31 te 50 km/ 
ora, 17 te 27 nudo) 

Situacion general di 
tempo: 

Den proximo 24 ora lo no 
bai tin cambionan signifi- 
cante den e tipo di weer cu 
tin actualmente. Humedad 
limita den region local lo 



por ocasiona un awasero lo- 
cal den oranan di marduga y 
mainta. Sobra di dia tempo 
lo keda generalmente seco. 

Condicion di lama: 

Olanan di lama lo ta for di 
direccion oost cu haltura 
di 2 te localmente 4 pia. 
Labaderanan for di oost lo 
cuminsa drenta awanan re- 
gional mañan diasabra pa 
diadomingo. Na usuari- 
onan 

di lama y doñonan di boto 
chikito ta wordo avisa pa 
tene cuenta cu esaki ya cu 
localmente lama por bira 
bruto na area di costa. Un 
aviso pa boto chikito lo 
drenta na vigor awe atardi 
6or. 

Papa Francisco ta adverti ehecutivonan di 
tecnologia pa uza AI pa bien comun 



VATICAN CITY (AP) — 
Papa Francisco ayera a 
adverti ehecutivo di com- 
pania tecnologico, diplo- 
matico y financieronan 
cu e carera pa crea inteli- 


gencia artificial (artificial 
intelligence, AI) y otro 
formanan di desaroyo 
digital ta core e riesgo di 
aumenta desigualdad so- 
cial, a menos cu e trabou 


ta compaña pa un evalu- 
acion etico di e bien co- 
mun. 

Francis a dirigi su mes na un 
conferencia na Vaticano, cu 
presencia di enviadonan di 
gobiernonan, y representan- 
tenan di Google y Facebook, 
hunto cu filosofonan, fisi- 
conan y eticistanan. Un can- 
tidad di academico y obispo 
Catolico a completa e partici- 
pantenan di e conferencia ‘E 
bien comun den era digitial’. 

E reunion di tres dia ta e 
evidencia mas recien cu Vati- 
cano kier un luga den e de- 
bate tocante e prospectonan 
y peligernan di interligencia 
artificial (AI). 


E debate a inclui topiconan 
manera avancenan tecnologi- 
co den guera, y e futuro di la- 
bor cu dependencia creciente 
riba mashin, como tambe un 
estudio examinando e ma- 
sacre na Christchurch, New 
Zealand, y e decisionnan cu 
companianan di rednan so- 
cial a tuma despues cu video 
di e masacre a keda distribui. 
Den su discurso na e con- 
ferencia, Francis a elogia e 
potencial di progreso tecno- 
logico, notando cu mashin na 
cuminsamento di revolucion 
industrial a scapa trahadonan 
di labor peligroso y mono- 
tono. Pero el a adverti cu 
dependencia creciente riba 
robotica pa ganashi ta core 
riesgo di priva hende di e dig- 
nidad di labor. 


“Si avance tecnologico bira 
e causa di desigualdad cada 
bes mas evidente, e lo no ta 
progreso real y berdadero”, 
el a adverti. “Si e asina- yama 
progreso tecnologico di ser 
humano lo bira un enemigo 
di bien comun, esaki lo con- 
duci na un regresion desafor- 
tuna na un forma di barbaris- 
mo dicta pa e ley di esun mas 
fuerte.” 

Organisadonan di e confer- 
encia a bisa cu nan tin spe- 
ransa di ‘tap’ den e experticio 
di participantenan pa identi- 
fica conseheronan den futuro 
pa Iglesia Catolico den asun- 
tonan di tecnologia halto. 


58% di mata exclusivo di Europa bou menasa di extinsion 


GENEVA (AP) — Un gru- 
po internacional di con- 
servacion ta advirtiendo 
cu mas di mita di e espe- 
cienan di mata Europeo, 
cu no ta existi na ningun 
otro luga di mundo, ta 
menasa cu extinsion. 

International Union for the 
Conservation of Nature 
(IUCN) a bisa den un re- 
porte nobo ayera cu 58% di e 
265 mata endemico Europeo 
ta enfrenta un riesgo eleva 
di desaparece for di e conti- 
nente. Mas di 150 experto a 
contribui na e reporte, cual e 
conservacion a yama e prome 
evaluacion comprensivo di 


e menasa di extinsion pa tur 
tipo di mata nativo di Europa. 
European Red List of Trees 
a clasifica 37% di e 454 espe- 
cie di arbol nativo di Europa 
como ‘bou menasa’. Di es- 
eynan, 15% ta ‘criticamente 
menasa’, un stap leu di extin- 
sion, segun e reporte. 

E hallazgonan ta yega entre 
preocupacion aumenta to- 
cante asuntonan ambiental y 
riesgonan di extinsion na Eu- 
ropa y rond mundo. Un re- 
porte di Nacionnan Uni riba 
biodiversidad na mei a adver- 
ti cu extinsion ta un menasa 
pa 1 miyon especie di mata y 
animal. 


IUCN, un organisacion di 71 
aña conoci pa su clasificacion 
di especienan bou menasa 
‘Red List’, a bisa cu espe- 
cienan ‘invasivo y problem- 
atico’ ta e menasa principal pa 
matanan Europeo, cu desar- 
oyo urbano y ‘tala insosteni- 
bel’ como otro factornan. 

Director di e grupo na Euro- 
pa, Luc Bas, a bisa cu ‘activi- 
dadnan lidera pa humano’ ta 
resultando den disminucion 
den poblacion di especienan 
di mata importante. 

Entre e recomendacionnan, 
autornan di e reporte a pidi 


creacion di areanan protegi, 
mehoracion di monitor, y 
mas investigacion riba im- 
pacto di cambio climatico 
riba boskenan y especienan 
individual di mata. 

E grupo a resalta Aesculus 
hippocastanum, ‘horse chest- 
nut tree’, nativo na sur ori- 
ente Europeo. E especie aki, 
presente na Europa desde 
prome cu e ultimo Era di Ijs, 
ta menasa pa defoliaciona pa e 
4eaf miner moth’, un malesa 
di fungus, como tambe pre- 
sion humano. E ta menasa na 
Bulgaria y Grecia, y critica- 
mente menasa na Albania. 
The conservancy highlighted 


Aesculus hippocastanum, or 
the horse chestnut tree, na- 
tive to southeastern Europe. 
The polished brown conk- 
er inside its spiked fruit M is 
perhaps more famous than 
the tree itself' because of its 
use in children's playground 
games, the report said. 



Advertorial 

#Bo tabata sa.. .con importante bo sanger ta pa e bida di un otro? 


ORANJESTAD - Si! 
Sanger ta esencial pa nos 
curpa. E ta e transporte 
di oxigeno, hormona, di- 
oxido di carbono y nutri- 
entenan. Tambe e ta pro- 
teha nos contra patoge- 
nos (esta bacteria, virus, 
schimmel of otro micro 
organismo cu por haci 
nos malo), e ta regula e 
temperatura di nos cur- 
pa y por yuda stop san- 
gramento. 

Transfusion di sanger of 
transfusion di algun compo- 
nente di sanger ta necesario 
pa diferente motibo. Bo por 
imagina bo cu tin casonan 
unda por ehempel e pash- 
ent a haya un accident y a 


perde un gran cantidad di 
sanger, un mama ta perde 
hopi sanger ora di un parto 
complica of pashent ta haya 
operacion y tin mester di 
sanger. Y asina tin hopi mas 
ehempel cu por menciona 
unda e pashent tin mester di 
sanger. 

Anualmente alrededor di 
2,500 persona na Aruba tin 
mester di haya sanger. Pa tin 
sanger disponibel, e ta im- 
portante pa keda ricibi dona- 
cion di sanger. P’esey AZV 
ta haci un yamada na comu- 
nidad di Aruba pa haci dona- 
cion y asina yuda nos banco 
di sanger, esta Bloedbank 
Aruba. Cerca nan bo por so- 
licita pa bira un donante di 


sanger. E criterianan pa bira 
un donante ta cu bo mester 
ta entrel8 y 65 aña di edad, 
cu bo ta dicidi boluntari- 
amente pa bira un donante 
y cu bo ta dispuesto pa pasa 
den e proceso di screening 
y saminacion di Bloedbank 


Aruba. 

Algun factornan cu ta haci 
cu bo no por bira un donante 
di sanger ta: si bo a yega di 
haya un CVA of si bo tin 
problema di curason, si bo 
ta spuit insulina pa sucu, si 


bo ta hiba un bida sexual ire- 
sponsabel y si actualmente 
bo ta uza droga. Si bo ta in- 
teresa pa bira un donante di 
sanger, AZV ta invita bo pa 
yama Bloedbank Aruba na 
587-0002. 

Minister Dangui Oduber riba Dia Mundial di Turismo: 

‘Ta bon pa nos tur reflexiona riba importancia di turismo pa nos pais’ 




ORANJESTAD - Durante 
ultimo seis decada, tur- 
ismo a experimenta un 
expansion y diversifica- 
cion continuo. Tambe el a 
converti den e sector eco- 
nomico mas importante 
y cu hopi crecemento na 
nivel mundial, pa benefi- 
cia destino y comunidad- 
nan rond di mundo. 

Dia di ayera, Aruba a celebra 
Dia Mundial di Turismo den 
un conferencia na Renais- 
sance Convention Center, 
cu presentacion di algun in- 
vitadonan y tambe minister 
di Turismo Dangui Oduber 
y Ronnella Tjin Asjoe-Croes, 
CEO di Aruba Tourism Au- 
thority. 


Tjin Asjoe-Croes a papia to- 
cante e celebracion di Dia 
Mundial di Turismo, expre- 
sando cu Aruba ta asina de- 
pendiente di dje cu 98% di 
GDP di e isla ta depende di 
turismo. Esaki ta un momen- 
to pa celebra y ta orguyoso 
di e resultadonan di ultimo 
añanan, pero tambe pa reflex- 
iona riba loke ta trata un desa- 
royo duradero den industria 
principal manera turismo. 

E1 a indica cu di parti di 
Oficina di Turismo, nan tin 
diferente documento y inves- 
tigacion traha cu ta contesta 
e pregunta con Aruba por 
sigui desaroya di un manera 
duradero. Pa logra esey, Tjin 
Asjoe-Croes a bisa cu nan a 


traha un plan cu ta yama ‘Cu 
Mira pa Futuro’ y tambe nan 
a desaroya un Niche Route 
Map, ehemplo di documen- 
tonan clave cu tin tur e con- 
testa di kico mester haci y asi- 
na tambe con lo atende cu re- 
tonan cu industria di turismo 
global ta enfrenta awendia. 

Tjin Asjoe-Croes a expresa 
cu ‘Evolucion di Turismo 
Mundial tambe ta trece hopi 
reto’, cu por mira na Aruba 
tambe, pero na otro parti di 
mundo nan a yega den un 
fase hopi mas grave. 

Tocante turismo na Aruba 
den aña aki, el a destaca cu 
2019 por cera cu incremento 
di entre 4 % y 6% di entrada 
pa medio di turismo, com- 
para cu aña pasa cu a cera cu 
8%. Pa loke ta trata entrada pa 
medio di cambernan na ho- 
tel, el a bisa cu esey por cera 
cu un crecemento entre 5% 
pa 6% y e cantidad di bishi- 
tantenan por cera cu 3,6% di 
incremento compara cu aña 
2018. 

Tjin Asjoe-Croes a fmalisa 
bisando cu turismo ta hopi 
dinamico, pero ta hopi fragil 
tambe. Asina mes a resalta cu 
Oficina di Turismo ta e voz 
di turismo, pero no ta un tra- 


bou di nan so, e mester ta un 
esfuerso colectivo. ‘Turismo 
ta algo di cada un persona cu 
ta biba aki na Aruba’ y esey 
ta hopi importante pa tene 
cuenta cune. 

Di su parti, e parlamentario 
Setty Christiaans-Yarzagaray, 
kende tambe tabata presente 
den e conferencia, a duna 
danki na tur cu ta traha den 
industria aki, cu ta duna 
aporte pa economia y cu e 
pais por disfruta y biba di dje. 
Pero tambe a expresa cu tin 
cu conserva loke nos tin mi- 
rando e hecho cu e mundo 
henter ta mira e parti di sos- 
tenibilidad. 

Di loke ta trata campaña di 
conscientisacion di medio 
ambiente pa Aruba, Chris- 
tiaans-Yarzagaray a bisa cu 
mester tin varios programa pa 
mira kico hende por aporta, 
entre nan e campaña #My- 
Promise cu ATA a cuminsa 
recientemente. Esaki ta mus- 
tra cu no ta trata di medio 
ambiente so, sino tambe di 
henter pais. 

Minister di Turismo, Dangui 
Oduber a sigura cu esaki ta- 
bata un dia hopi importante 
pa comunidad, pa motibo cu 
diferente investigacion haci 


pa Central Bureau of Statis- 
tics World Tourism and Trav- 
el ta afirma cu 98% di entrada 
ta bin for di turismo y ta con- 
tribui na GDP 

Di mesun manera, Oduber 
a splica cu directamente tur- 
ismo ta crea casi 17.000 cupo 
di trabou na Aruba. E tema di 
e Dia Mundial di Turismo di 
e aña aki ta referi na empleo, 
cu semper ta importante na 
momento cu tin desaroyo pa 
crea empleo pa e mesun co- 
munidad y teniendo na cuen- 
ta e sostenibilidad di turismo 
pa asina mantene e pais com- 
petitivo. 

Ademas, Oduber a indica 
cu e cantidad di bishitante di 
crucero a crece, Revenue per 
Available Room (RevPAR) 
tambe a aumenta cu un grado 
di ocupacion cu tabata entre 
esun mas halto di henter Ca- 
ribe na e momentonan aki cu 
un 90%, loke ta nifica cu 9 di 
10 camber ta ocupa y Aruba 
ta keda como un di e islanan 
mas atractivo di Caribe. 

Pa fmalisa, Oduber a destaca 
cu ‘ta bon pa nos tur reflex- 
iona riba importancia di tur- 
ismo pa nos pais’. 



'"Señor ta mi' tvcffdcido, mVn tin faka dl nada" Salmo 23:1 

Mlbe’ito _Xelly 

Awe Dia Internacional di Hendenan cu Deficiencia Auditivo 

Ainda no tin ley contra contaminacion ambiental di zonido 



ORANJESTAD - Awe ta 
Dia Internacional di Hen- 
denan cu Deficiencia Au- 
ditivo, y e aña aki SMFA a 
dicidi cu e fondo produci 
den e actividad aki cu ta 
duna balor na nos cultura, 
entre otro gastronomia 
tipico, baile y musica lo 
bay pa Fundacion pa Es- 
nan cu Deficiencia Audi- 
tivo Aruba (FEDAA). 

Gladys Kock, kende ta miem- 


bro di e directiva di FEDAA, 
a yega di expresa su gradici- 
mento na SMFA den nomber 
di e fundacion, ya cu esaki ta 
un oportunidad pa nan por 
haya fondo pa nan por sigui 
traha cu nan miembronan. 

FEDAA 

Nan miembronan ta persona 
adulto cu un deficiencia au- 
ditivo, caminda FEDAA ta 
percura pa traha riba e parti 
social y educativo pa nan ta 


envolvi den nos comunidad. 
Kock a laga sa cu general- 
mente un hende cu tin un 
problema auditivo bo no ta 
mir'e. Esaki ta haci cu hopi 
biaha nos ta lubida cu pa mo- 
tibo di e problema aki, nan no 
ta disfruta di cierto cosnan. 

E fundacion aki ta percura di 
bin cu lectura di cosnan edu- 
cativo pa nan miembronan 
y pa nan topa cu otro. Un 
aspecto cu nos legisladonan 


mester tene cuenta cune ta 
cu ainda no tin un ley cu ta 
regula contaminacion ambi- 
ental di zonido. Tin hende- 
nan cu a nace cu problema 
auditivo. Pero tin hende cu 
pa descuido of pa negligencia 
ta perde e capacidad auditivo. 

Kock tin basta aña trahando 
riba e tereno aki y tambe ta 
activo den Quota Club, cu 
semper ta bin cu su campaña 
di conscientisacion pa cuida 
oido. E1 a indica cu lamen- 
tablemente hopi hende na 
Aruba ta confronta e prob- 
lema aki, y si nos no ta tuma 
medidanan, e cantidad di 
hende sordo lo bay aumenta. 
“Nos tur ta stima por ehem- 
pel Carnaval, nos ta gusta 
pagara, pero nos no ta cuida 
nos mes ora cu nos kier gosa 
di esey”, el a bisa. E1 a haci un 
yamado pa nos comunidad ta 
mas cauteloso y proteha nan 
oido. 

Finanzas un reto 

Actualmente, FEDAA tin 
6 aña di existencia y nan tin 
alrededor di 50 miembro. E 
parti mas dificil cu nan ta con- 
fronta ta e parti fmanciero. 
Fiesta di Cunucu tambe ta un 
escenario pa e comunidad di 
60 plus, pero henter comuni- 
dad sa cu nan ta un fundacion 
cu ta atende cu hendenan cu 
tin un problema auditivo. Pa 


clausura Luna di Monumen- 
to, mañan Stichting Monu- 
mentenfonds Aruba (SMFA) 
lo tene e di 6 edicion di Fi- 
esta di Cunucu, e biaha aki na 
Cas Tan Tin. E ta situa na Pos 
Abou 19 (Noord), y el a bira 
e prome cas di cunucu cu a 
haya e cello di monumento 
protegi. 

Actualmente FEDAA tin un 
oficina na MFA Paradera, ca- 
minda nan ta atende y brinda 
yudansa. P'esey nan ta haci 
un yamado pa comunidad 
bin bishita e Fiesta di Cunu- 
cu, ya cu e ta bira un forma 
cu nan ta disfruta y alabes 
nan ta contribui cu FEDAA. 
E fundacion lo atende e bar, 
caminda lo tin refresco y otro 
bebida sin alcohol, ya cu nan 
no ta promove esey. Logica- 
mente lo tin cerbes cu lo yuda 
alivia e sed produci pa e calor 
pisa di e dianan aki. “Cerbes 
friu ta baha bon”, Kock a bisa. 

E actividad aki ta tuma luga 
for di 10’or di mainta te cu 
3 ? or atardi ta cay net den e 
temporada di e Siman di Len- 
guahe di Seña. Pa tal motibo 
FEDAA ta duna contenido 
na e siman aki, caminda pa 
medio di borchinan cu seña 
e publico lo por haci pedido 
di nan co ? i bebe na e miem- 
bronan di e fundacion cu lo 
ta trahando riba e dia aki. 


Minister Otmar Oduber: 

‘Ley di Serlimar ta esencial pa yega na maneho 

duradero di desperdicio’ 


ORANJESTAD - E ley 
nobo di Serlimar ta un 
clarificacion di e ley exis- 
tente. Esaki ta necesario 
pa asina por ancra e re- 
sponsabilidad cu Serlimar 
tin encuanto bienestar 
general y pa percura cu 
tin un punto di salida cla 
y transparente pa tur otro 
compania y partner den e 
sector di recogemento y 
maneho di sushi. 

Segun un comunicado di go- 
bierno, e ley di Serlimar no 
ta solamente importante pa e 
diferente trayectonan cu nos 
tin cu encamina, sino cu e ta 
esencial. Esaki ta pa yega na e 
maneho duradero di desper- 
dicio y pa yega na cera dump 
Parkietenbos cu ta un prob- 
lema medio ambiental y un 
calamidad wardando pa pasa. 

Aruba a haya un señal cla 
y raspa di Pan American 


Health Organization a traves 
di un rapport, indicando cu e 
situacion no por sigui asina, y 
cu Aruba su ciudadanonan ta 
den peliger. Ademas esunnan 
cu ta traha na e sitio y cu ta bin 
den contacto cu e sitio ta mas 
ainda den riesgo pa dañonan 
relaciona cu salud. P’esey go- 
bierno, a traves di ministerio, 
a tuma e responsabilidad cu 
ta encera pasonan cu pa algun 
kisas no ta facil, pero suma- 
mente necesario pa percura 
pa nos maneho di desperdi- 
cio ta al tanto, na bienestar di 
henter Aruba. 


Esaki ta e motibo pa cual e 
adaptacion di e ley existente 
ta di suma importancia y ta 
al caso, conduciendo asina 
aki na ceramento di dump na 
Parkietenbos, cu ta un peliger 
ambiental y di salud publico 
na Aruba. 











